Υποβλήθηκε από _admin στις Δευ, 07/08/2017 - 12:54.\nΔευτέρα, 07 Αύγουστος, 2017\nΔευτέρα 7 Αυγούστου σήμερα και η εκκλησία μας εορτάζει τη μνήμη ενός εκ των Φθιωτών Αγίων του Οσίου Αγάθωνος.Τη μνήμη των οσιομαρτύρων Αστερίου του θαυματουργού και Δομετίου του Πέρσου, και των συν αυτώ δυο μαθητών.Τη μνήμη της οσιάθλου Ποταμίας της θαυματουργού, του οσίου και νέου μάρτυρος Αββακούμ, του εν Θεσαλονίκη και του αγίου μάρτυρος Σώζοντος του εκ Νικομηδείας.Τη μνήμη του εν αγίοις πατρός ημών Ναρκίσσου πατριάρχου Ιεροσολύμων,των οσίων πατέρων ημών Θεοδοσίου του νέου, του ιαματικού, του εξ Αθηνών και εν Άργει ασκήσαντος. Επίσης εορτάζουμε τη μνήμη του αγίου Νικάνορος του εν Ζάβορδα, του θαυματουργού, του αγίου Δομετίου του σημειοφόρου,Ποιμένος πολυπαθούς του Ρώσου και των εν Θηβαίδι Μυρίων Ασκητών.\n(*) «Η Μεταμόρφωση του Σωτήρος Χριστού, μας παρακινεί να προσπαθήσουμε να έχουμε λευκή την στολή της ψυχής και να ζητούμε από τον Θεό να λάμψει μέσα μας τη Χάρη του και όταν λάμψει μέσα μας ο Θεός, αλλάζουμε». Αυτά ανέφερε μεταξύ άλλων ο Σεβασμιώτατος Μητροπολίτης μας στην Θεία Λειτουργία που τελέσθηκε χθες στη πανηγυρίζουσα Ιερά Μονή Γενεσίου της Θεοτόκου Δαδίου.\n(*) Στον Ιερό Ναό του Αγίου Γεωργίου Λαμίας χοροστάτησε και ωμίλησε χθες το απόγευμα ο Ποιμενάρχης μας κ. Νικόλαος κατά την ακολουθία του Μεγάλου Παρακλητικού Κανόνος προς τιμήν της Παναγίας. Την Παρασκευή το απόγευμα χοροστάστησε στην ακολουθίανπου τελέσθηκε στον Ιερό Ναό της Αγίας Παρασκευής Μοσχοχωρίου.\n(*) Πανηγυρικά εορτάσθηκε στην Ιερά Μητρόπολή μας η μεγάλη Δεσποτική Εορτή της Μεταμορφώσεως του Κυρίου,χθες Κυριακή 6 Αυγούστου.\nΟ Σεβασμιώτατος Μητροπολίτης μας κ. Νικόλαος ιερούργησε και ωμίλησε στην πανηγυρίζουσα Ιστορική γυναικεία Ιερά Μονή Δαδίου, ημέρα κατά την οποία η Ιερά Μονή πανηγυρίζει την εύρεση της Θαυματουργού Εικόνος της Παναγίας της Γαυριώτισσας.\nΤους ιερούς ύμνους της Εορτής απέδωσε θαυμάσια ο Πρωτοψάλτης του Καθεδρικού Ναού Αγίου Τίτου Ηρακλείου κ. Ανδρέας Γιακουμάκης συνοδεία κι άλλων ιεροψάλτων εξ Ηρακλείου Κρήτης.\nΣτο κήρυγμά του ο Ποιμενάρχης μας αναφερθείς στα υψηλά νοήματα της Δεσποτικής Εορτής της Μεταμορφώσεως του Κυρίου χαρακτηριστικά σημείωσε:\n« Η Μεταμόρφωση του Κυρίου έγινε 40 μέρες πριν την σταύρωσή του. Ο Κύριος στο όρος Θαβώρ μετεμορφώθη ενώπιον των τριών μαθητών του Πέτρο, Ιάκωβο και Ιωάννη. Έδειξε την θεϊκή του υπόσταση, ενεμφανίσθη εν ετέρα μορφή, άστραψε το πρόσωπό του όπως ο ήλιος και τα ιμάτια του έγιναν λευκά ως το φως.\nΦάνηκε ένα μέρος της δόξης της θεότητος για να ενδυναμωθεί η πίστης των αποστόλων, ολίγου προ του πάθους του αλλά και να διδαχθούμε όλοι εμείς ότι ο Χριστός είναι τέλειος Θεός και τέλειος άνθρωπος.\nΣτο απολυτίκιο της Εορτής ψάλλουμε: «λάμψον και ημίν τοις αμαρτωλοίς το φως σου το αΐδιον…». Ο Δαύιδ έγραφε: Κύριε το φως του προσώπου σου εκζητήσω και ο Άγιος Γρηγόριος ο Παλαμάς, ο Άγιος του ακτίστου φωτός, καθημερινά στην προσευχή του παρακαλούσε τον Χριστό: Κύριε φώτισον μου το σκότος. Μα όποιος καταφέρει αδελφοί μου, να δει το φως του προσώπου του Κυρίου είναι πανευτυχής.\nΗ Μεταμόρφωση μας παρακινεί να προσπαθήσουμε να έχουμε λευκή την στολή της ψυχής και να ζητούμε από τον Θεό να λάμψει μέσα μας τη Χάρη του και όταν λάμψει μέσα μας ο Θεός, αλλάζουμε. Δεν γινόμαστε χαμερπής αλλά τα υψηλά φρονούμε. Πατάμε στον κόσμο, ζούμε μέσα στην κοινωνία, είμαστε άνθρωποι σάρκα φορούντες και τον κόσμο οικούντες , αλλά υπερτερεί μέσα μας το υψηλόν, το φρόνημα του Θεού. Δεν είναι δύσκολα πράγματα να εφαρμοστούν στην ζωή μας αυτά, αρκεί ο άνθρωπος να αγαπά τον Θεό, να τον πιστεύει, να τον παρακαλεί και να διαθέτει αγάπη και ταπείνωση.\nΡώτησαν κάποτε τον Άγιο Σεραφείμ του Σάρωφ: πως μπορούμε να αποκτήσουμε το Άγιο φως; Και ο Άγιος απάντησε: είναι πολύ απλό, να παρακαλείτε τον Θεό και να αγωνίζεστε κατά της αμαρτίας και τότε θα σας επισκιάσει η Χάρις του Θεού».\nΑμοίβει ο Θεός και το φως αυτό αδελφοί μου, φέρει μια γλυκύτητα, μια ασφάλεια, φέρει μια καθαρότητα του νοός και στις επιθυμίες και στο συναίσθημα. Δεν σέρνετε ο άνθρωπος από τα πάθη του και τις αδυναμίες του, αλλά τον εαυτό του τον κυβερνά ο κυβερνήτης του παντός κόσμου, το Άγιον Πνεύμα.\nΧρειαζόμαστε φωτισμό, πρόσθεσε ο Σεβασμιώτατος, πρέπει να αναζητήσουμε το φως, το οποίο εκπορεύεται από την Εκκλησία. Κέντρον του φωτός είναι ο Χριστός. Η κοινωνία μας δυστυχώς έχει παραμορφωθεί, χρειαζόμαστε την εν Χριστώ Μεταμόρφωση».\nΠρο της απολύσεως της Αρχιερατικής Θείας Λειτουργίας ο Σεβασμιώτατος ευχήθηκε στην Οσιωτάτη Καθηγουμένη της Ιεράς Μονής Γερόντισσα Χριστοδούλη και στις δύο αδελφές να έχουν δύναμη από τον Θεό και ευλογία από την Παναγία για να συνεχίσουν το ιστορικό και πνευματικό έργο της Μονής.\nΕυχαρίστησε εγκαρδίως τον παριστάμενο Δήμαρχο Αμφίκλειας – Ελάτειας κ. Γεώργιο Γώγο για την στήριξή που παρέχει σε κάθε καλό έργο της περιοχής και παρεκάλεσε τους πιστούς από την περιοχή να στηρίζουν με κάθε τρόπο τη Μονή και τις μοναχές διότι τα μοναστήρια είναι φάροι πίστεως και καταφύγια ψυχών, όπως χαρακτηριστικά ανέφερε.\nΑκολούθως εν πομπή, ο Ποιμενάρχης μας με τους ιερείς, τους διακόνους, τις μοναχές, τους ιεροψάλτες και όλους τους πιστούς μετέβησαν λίγα μέτρα πιο πάνω από το μοναστήρι, στο ιερό εικόνισμα, τόπος στον οποίο ευρέθη εκεί η Ιερά Εικόνα της Παναγίας της Γαυριώτισσας.\nΟ Ποιμενάρχης μας ευλόγησε τους άρτους και ετέλεσε αγιασμό υπέρ υγείας και σωτηρίας πάντων των παρευρισκομένων και των ευλαβών προσκυνητών της Μονής και ευχήθηκε Χρόνια Πολλά και πλουσία την λάμψη του Αγίου Πνεύματος σε όλους .\nΤέλος η αδελφότητα προσέφερε πλούσιο κέρασμα σε όλους και εόρτιο γεύμα στην τράπεζα της Μονής.\nΣτην Πανηγυρική Θεία Λειτουργία παρέστησαν ακόμη: ο Δήμαρχος Αμφίκλειας – Ελάτειας κ. Γεώργιος Γώγος, ο Διευθυντής Καρδιολογίας Dr. κ. Γεώργιος Μπεκιάρης μετά της ιεροψάλτριας συζύγου του κας Γλυκερίας Μπεκιάρη και πολλοί ευσεβείς πιστοί από την Αμφίκλεια και την ευρύτερη περιοχή.\n(*) Στον Ιερό Ναό του Αγίου Γεωργίου Λαμίας χοροστάτησε και ωμίλησε χθες το απόγευμα ο Σεβασμιώτατος Μητροπολίτης μας κ. Νικόλαος κατά την ακολουθία του Μεγάλου Παρακλητικού Κανόνος προς τιμήν της Υπεραγίας Θεοτόκου.\nΟ Ποιμενάρχης μας ωμίλησε για το πρόσωπο της Παναγίας αναλύσας το πρώτο τροπάριο της 8ης ωδής: «Διά σπλάχνα ελέους σου, Παρθένε, μη παρίδης σεμνή ποντούμενόν με σάλω βιοτικών κυμάτων, αλλά δίδου μοι χείρα βοηθείας καταπονουμένω κακώσεσι του βίου»,\n«Είναι τόσες πολλές οι θλίψεις, οι συμφορές του βίου, οι αμαρτίες, τα πάθη και οι πειρασμοί που κυκλώνουν καθημερινά την ζωή μας και η ψυχή μας βρίσκεται σαν καράβι μέσα στην φουρτούνα, έτοιμο να καταποντιστεί. Χρειαζόμαστε ένα χέρι για να πιαστούμε και το χέρι αυτό μας το δίδει η Παναγία, η οποία είναι η πηγή της ευσπλαχνίας και η κραταιά σκέπη. Το εύδιο λιμάνι μέσα στο οποίο βρίσκουμε την γαλήνη και την σιγουριά», σημείωσε μεταξύ άλλων ο Σεβασμιώτατος.\nΠρο της απολύσεως ευχήθηκε στον Προϊστάμενο της Ενορίας πατέρα Νικόλαο Κατσαρέλη, στο Εκκλησιαστικό Συμβούλιο, και σε όλους να έχουνπάντοτε πλουσία την ευλογία της Υπεραγίας Θεοτόκου και με υγεία να φθάσουμε και στην Κοίμησή Της. Ακολούθως το Εκκλησιαστικό Συμβούλιο παρέθεσε κέρασμα στο γραφείο του Ναού.\n(*) Στον Ιερό Ναό της Αγίας Παρασκευής Μοσχοχωρίου χοροστάτησε και ωμίλησε ο Σεβασμιώτατος Μητροπολίτης μας κ. Νικόλαος την Παρασκευή 4 Αυγούστου το απόγευμα κατά τον τελεσθέντα Μέγα Παρακλητικό Κανόνα προς τιμήν της Υπεραγίας Θεοοτόκου.\nΟ Ποιμενάρχης μας προς της απολύσεως ωμίλησε στους πιστούς με απλό και κατανοητό τρόπο για την ζωή της Παναγίας, από της γεννήσεως της έως και την κοίμησή της και έκανε ιδιαίτερη αναφορά στην προσφορά της Παναγίας για την σωτηρία του ανθρωπίνου γένους.\nΟ Σεβασμιώτατος παρότρυνε τους πιστούς να ικετεύουν πάντοτε την Υπεραγία Θεοτόκο και να καταφεύγουν στην μεσιτεία της , διότι εκείνη είναι στοργική μάνα και ακούει όλα τα παιδιά της.\nΑκολούθως ο Προϊστάμενος του Ναού πατήρ Γεώργιος Ζούπινας εκ μέρους όλου του πληρώματος της Ενορίας ευχαρίστησε τον Ποιμενάρχη μας για την ευλογητή παρουσία του στο Ναό και του ευχήθηκε να έχει έτη πολλά με δύναμη και υγεία.\nΟ Σεβασμιώτατος μετά το πέρας της ακολουθίας διένειμε σε όλους τους πιστούς μαζί με την ευχή του και μία εικόνα της Παναγίας ως ευλογία και ευχήθηκε στον καθένα ξεχωριστά καλή Παναγιά.\nΠρο της αναχωρήσεως του από το Μοσχοχώρι παρεκάθησε με τους Ιερείς, τους Ιεροψάλτες και τα μέλη του Εκκλησιαστικού Συμβουλίου στο κέρασμα, το οποίο είχαν ετοιμάσει οι κυρίες στην αυλή της Εκκλησίας.\n(*) Οι Ιερές Παρακλήσεις προς τιμήν της Υπεραγίας Θεοτόκου συνεχίζονται και οι πιστοί κατακλύζουν τους Ιερούς Ναούς καθημερινά προκειμένου να προσευχηθούν και να λάβουν την ευλογία της Παναγίας. Η Ιερά Μητρόπολη έχει καταρτίσει ειδικό πρόγραμμα ομιλιών σύμφωνα με το οποίο σήμερα ο αρχιερατικός επίτροπος Λαμίας πατήρ Παναγιώτης Σερέτης θα μιλήσει στον ιερό Ναό Αγίου Γεωργίου Ομβριακής, ο ιεροκήρυκας Αρχιμ πατήρ Ανθιμος Νερατζής στον ιερό Ναό του Αγίου Παντελεήμονος στη Εκκάρα. Αύριο Τρίτη ο ιεροδιάκονος πατήρ Βαρθολομαίος Κάσσης θα μιλήσει στον ιερό Ναό Εισοδίων Θεοτόκου Μώλου και ο πατήρ Ανθιμος στον ιερό Ναό Αγίου Βλασίου στο Αυλάκι.\n(*) Τετραήμερη προσκυνηματική εκδρομή στα νησιά Ρόδο και Σύμη θα πραγματοποιήσει η ενορία Αγίων Θεοδώρων Αταλάντης από τις 25 έως τις 29 Σεπτεμβρίου.Οι συμμετέχοντες στην εκδρομή θα έχουν την ευκαιρία με τη βοήθεια ξεναγού να γνωρίσουν όλα τα θρησκευτικά προσκυνήματα και τους αρχαιολογικούς χόρους των όμορφων αυτών νησιών. Η τιμή συμμετοχής είναι 275 ευρώ με τα οποία καλύπτονται όλα τα έξοδα. Για να δηλώσετε τη συμμετοχή σας καλέστε στα τηλέφωνα 22330 22 4 85, 69 73 83 82 75 και 69 46 34 00 17.


IBIS MILANO CENTRO (Μιλάνο, Ιταλία) - Κριτικές και σύγκριση τιμών - Tripadvisor\nΤσιτά Στούντι: Οικογενειακά ξενοδοχεία\nΞενοδοχεία κοντά σε: W3 Group\nΞενοδοχεία κοντά σε: Milano Bellagio Escapes\nΞενοδοχεία κοντά σε: Red Cafè\nΞενοδοχεία κοντά σε: Στάση Ca' Granda\nibis Milano Centro, Μιλάνο - Κριτικές\nΝο 209 από 446 ξενοδοχεία για: Μιλάνο\nVia C. Finocchiaro Aprile 2, 20124 Μιλάνο Ιταλία\nΠροβολή όλων των φωτογραφιών (2.164)2.164\nΑπό ταξιδιώτες (1982)\nΔωμάτιο και σουίτα (652)\nΝο 209 από 446 ξενοδοχεία: Μιλάνο\nΚάθε ταξιδιώτης χρειάζεται το κατάλληλο ξενοδοχείο για να πάρει δυνάμεις. Για τους επισκέπτες του Μιλάνο, το Ibis Milano Centro είναι μια εξαιρετική επιλογή για ξεκούραση και ανανέωση. Γνωστό για το ήσυχο του περιβάλλον και την ιδανική του τοποθεσία κοντά σε υπέροχα εστιατόρια και αξιοθέατα, το Ibis Milano Centro διευκολύνει όσους μένουν εδώ να ανακαλύψουν κάποια από τα καλύτερα μέρη του Μιλάνο.\nΤο Ibis Milano Centro Hotel διαθέτει 24ωρη υποδοχή, αποθήκευση αποσκευών και εξπρές check-in / check-out για μια πιο χαλαρή διαμονή. Κάτι άλλο που μπορείτε να αξιοποιήσετε όσο μένετε εδώ είναι το μπαρ του ξενοδοχείου. Και αν προτιμάτε να ταξιδεύετε με δικό σας όχημα, στο Accor Hotel Milan θα βρείτε πάρκινγκ.\nΚάποιες αγαπημένες δραστηριότητες των ταξιδιωτών βρίσκονται εκεί κοντά, π.χ. Dialogo nel Buio (1,0 km) και Ο Μυστικός Δείπνος (2,8 km), που σημαίνει ότι το Ibis Hotel Milan είναι μια καλή επιλογή για όσους μένουν στο Μιλάνο.\nΤο Μιλάνο είναι ένας καλός προορισμός για ταξιδιώτες που ενδιαφέρονται για πάρκα, π.χ. Το Πάρκο Sempione, Parco delle Cave και Parco Nord Milano, που είναι σε βολική απόσταση από το Ibis Milano Centro Hotel.\nΕίτε ταξιδεύετε για δουλειές, για τουρισμό, ή και για τα δύο, το Ibis Milano Centro θα κάνει τη διαμονή σας στο Μιλάνο αξέχαστη.\nPorta Venezia6 λεπτ\n7.796κριτικές118ερωτήσεις και απαντήσεις6συμβουλές για τα δωμάτια\nΠολύ καλό 3.650\nΠολύ κακό 313\nΟ/Η Aggeliki E έγραψε μια κριτική Σεπ 2019\nΠαραμυθιά, Ελλάδα14 συνεισφορές20 χρήσιμες ψήφοι\nΚαταπληκτικα δωματια!! Υπεροχο μπανιο!! πεντακαθαροι!! Στη ρεσεψιον καποιες κοπελες λιγο περιεργες αλλα εξυπηρετικες. Πρωινο ηταν 9-10 ευρω το ατομο. δεν ηταν δωρεαν!! στον παραπανω δρομο ομως εχει καρφουρ και μπορειτε να παρετε ο,τι θελετε! Δεν εχει ψυγειο ομως!! Τα μεσα μεταφορας ειναι εξψ απ τ ξενοδοχειο!! θα ξαναπηγαινα ανετα!!\nΟ/Η Δημητρα έγραψε μια κριτική Ιούλ 2019\nΈχω πάει σε αρκετά ξενοδοχεία αλλά το συγκεκριμένο ήταν ίσως και το χειρότερο. Έχω μείνει και σε αλλά ξενοδοχεία του ομίλου και ήταν μέτριας ποιότητας αλλά αυτό ήταν πραγματικά κακο! Αρχικά το προσωπικό δεν είχε καμία διάθεση να εξυπηρετήσει τον κόσμο. Έπειτα έχω να αναφέρω πως εμείς ταξιδέψαμε σαν οικογένεια με αποτέλεσμα να κάνουμε κράτηση για δυο δίκλινα δωμάτια, το ένα δωμάτιο ήταν σχετικά μετρίου μεγέθους όμως το αλλο ήταν υπερβολικά μικρό αν και τα δυο ήταν στον ίδιο όροφο. Η καθαριότητα ήταν τραγική κυρίως στους κοινούς χώρους του ξενοδοχείου. Τέλος ένα συμβάν που μας προέκυψε ήταν πως ο aircondition στο δωμάτιο μας ήταν χαλασμένο και το χειρότερο ήταν πως κάναμε αυτό το ταξίδι στην καρδιά του καλοκαιριού. Για την ακρίβεια τέλη Ιουλίου. Όταν πήγαμε να αναφέρουμε το πρόβλημα μας είπαν πως θα λυθεί αλλά όταν γυρίσαμε στο δωμάτιο καταλάβαμε πως απλά αδιαφόρησαν τελείως και δεν έκαναν ούτε καν προσπάθεια για να βοηθήσουν με αποτέλεσμα να περάσουμε ένα βραδυ μαρτύριο! …\nΟ/Η Λίνα Μ έγραψε μια κριτική Ιούλ 2019\nΤι να πρωτοπώ Το μεσημέρι που φτάσαμε στο ξενοδοχείο μετά από ένα μεγάλο ταξίδι πήγαμε στο εστιατόριο του για να φάμε Είχε ένα μπουφέ άθλιο και όταν ρωτήσαμε για το μενού είπαν ότι δεν μαγειρεύουν εκείνη την ώρα. Η εξυπηρέτηση Ήταν απαράδεκτη. Το πάρκινγκ κόστιζε 20 € την ημέρα και ήταν πάρα πολύ μικρό. Είναι από τα λίγα ξενοδοχεία που λέω κρίμα τα λεφτά που έδωσα!\nΟ/Η Mariosk83 έγραψε μια κριτική Ιούλ 2019\nΑπαράδεκτο ξενοδοχείο! Δεν έχει καμερες\nΦτάσαμε με την μητέρα μου γεμάτη χαρά και ενθουσιασμό για αυτό το ταξίδι! Με την άφιξη μας στο ξενοδοχείο η μητέρα μου ξέχασε την τσάντα της στην ρεσεψιόν , μόλις πήγαμε να την ζητήσουμε μας είπαν ότι δεν βρήκαν κάτι και μας έστειλαν στην αστυνομία! Για κακή μας τύχη το σύστημα στην Ιταλία είναι εντελώς διαφορετικό και μας είπαν ότι πρέπει ν περιμένουμε! Γυρίσαμε στην Ελλάδα και μόλις η αστυνομία επικοινώνησε μαζί μας μας ενημέρωσε ότι το ξενοδοχείο δεν έχει κάμερες ! Μην πάτε καθολου!\nΟ/Η Andreas Kalogerakisgr έγραψε μια κριτική Φεβ 2019\nΜείναμε αρχές Φεβρουαρίου και μείναμε πολύ ικανοποιημένοι από το ξενοδοχείο. Βρίσκεται σε αρκετά καλή περιοχή, κοντά στο κέντρο και στο σταθμό των τρένων και στο σταθμό μέτρο republica. Ζεστό δωμάτιο με πολύ μοντέρνα διακόσμηση, μεγάλη τηλεόραση, άνετο κρεβάτι με καλή μόνωση. Ήταν λίγο μικρό αλλά δεν χρειαζόμασταν κάτι μεγαλύτερο. Το μπάνιο πολύ καλό με ζεστό νερό πάντα. Το πρωινό αρκετά καλό για την τιμή του χωρίς να έχει κάτι ιδιαίτερο. Συνολικά χαρακτηρίζεται «τίμιο»\n96 $ - 159 $ (Βάσει των μέσων τιμών για ένα Στάνταρ δωμάτιο)\nΙταλίαΛομπάρντιΜιλάνοΠόρτα Νουόβα / Ζώνη 2\nΣυχνές ερωτήσεις για το ibis Milano Centro\nΠοια δημοφιλή αξιοθέατα είναι κοντά στο ibis Milano Centro;\nΣτα κοντινά αξιοθέατα περιλαμβάνονται τα εξής: Flow Factory Escape Room (0,4 χλμ.), Monkey Cocktail Bar (0,4 χλμ.) και Δημόσιος Κήπος Ίντρο Μοντανέλι (0,2 χλμ.).\nΠοιες είναι μερικές από τις παροχές στο ibis Milano Centro;\nΠοιες επιλογές φαγητού και ποτού είναι διαθέσιμες στο ibis Milano Centro;\nΥπάρχει διαθέσιμο πάρκινγκ στο ibis Milano Centro;\nΠοια εστιατόρια είναι κοντά στο ibis Milano Centro;\nΜεταξύ των εστιατορίων σε βολική τοποθεσία είναι τα εξής: La Tienda de Juan, Napiz και Macelleria Equina Pellegrini.\nΠροσφέρονται υπηρεσίες καθαριότητας στο ibis Milano Centro;\nΤο ibis Milano Centro προσφέρει κάποια επιχειρηματική υπηρεσία;\nΠοιες γλώσσες μιλά το προσωπικό του ibis Milano Centro;\nΥπάρχει κάποιο ιστορικό αξιοθέατο κοντά στο ibis Milano Centro;\nΣε πολλούς ταξιδιώτες αρέσει να επισκέπτονται τα εξής: Ο Μυστικός Δείπνος (2,7 χλμ.), Castello Sforzesco (1,9 χλμ.) και Abbazia di Chiaravalle (7,3 χλμ.).\nΕίναι το ibis Milano Centro προσβάσιμο;


Μεταρύθμιση | Γιώργος Σιούτζος\nΑΡΘΡΑ ΑΠΟ: Γιώργος Σιούτζος\nΚάθε κράτος είναι σκόπιμο να έχει ένα εθνικό αναπτυξιακό σχέδιο. Ένα σχέδιο που δίνει ελπίδα ότι η τύχη είναι στα χέρια των ηγετών του παρά σε εξωτερικούς παράγοντες. Ένα εθνικό αναπτυξιακό σχέδιο λαμβάνοντας υπόψη ιδιαιτερότητες και περιορισμούς ...\nAρκετός λόγος και συζητήσεις έχουν γίνει για την ιδεολογία της κεντροαριστεράς. Mία προσπάθεια τυχοδιωκτού συγκερασμού απόψεων και πλεύσης ανάλογα με τον άνεμο η μία σταθερή μετα-ιδεολογία που αποτελεί ρεαλιστική πρόταση; Με ρίζες από τη Γαλλία οι ...


Αλκή: Το κακό και το χειρότερο | Goal News Cy\nΒ' ΚΑΤΗΓΟΡΙΑΑΛΚΗΑλκή: Το κακό και το χειρότερο\nΑλκή: Το κακό και το χειρότερο\nΤο κακό για την Αλκή δεν είναι μόνο ότι ηττήθηκε προχθές στο ντέρμπι της ουράς από την Ένωση Νέων Παραλιμνίου στο «Αμμόχωστος» (1-2). Απέμειναν τρεις αγωνιστικές για τη συμπλήρωση της α’ φάσης του πρωταθλήματος και το πρόγραμμα μόνο αισιόδοξο δεν είναι. Επόμενη αντίπαλος η ΑΕΚ και μάλιστα στο δύσκολο γήπεδό της, ακολούθως θα γίνει το εντός έδρας παιχνίδι με τον επίδοξο πρωταθλητή Απόλλωνα και τέλος, το ματς με τη Νέα Σαλαμίνα, που διεκδικεί θέση στο α’ γκρουπ.\nΔικαιολογημένα, η Αλκή θα είναι το αουτσάιντερ απέναντί τους και θα παλέψει και στα τρία ματς να πάρει ότι καλύτερο. Ρόλος γνωστός στους κυανέρυθρους, οι οποίοι άλλωστε μάς έχουν συνηθίσει σε εκπλήξεις (στον α’ γύρο νίκησαν 2-0 τη Νέα Σαλαμίνα, ενώ προσφάτως απέσπασαν 0-0 στην έδρα του πρωτοπόρου ΑΠΟΕΛ).\nΑπέναντι στην ΑΕΚ αναμένεται να πραγματοποιήσει ντεμπούτο ο Θίο Γουίκς, ο οποίος δεν αγωνίστηκε προχθές λόγω γρίπης (ήταν στον πάγκο). Αντιθέτως, δεν θα αγωνιστεί ο Ιβάν Κάρλος, ο οποίος συμπλήρωσε έξι κίτρινες κάρτες.


Διαβάσαμε: Η Παναγιά της Φωτιάς | Σπύρος Πετρουλάκης | Εκδόσεις Μίνωας - Clelia.gr\nΑρχική Read Moms Books Διαβάσαμε: Η Παναγιά της Φωτιάς | Σπύρος Πετρουλάκης | Εκδόσεις Μίνωας\nΤον Σπύρο Πετρουλάκη τον διάβασα πρώτη φορά στο Τελευταίο Δαχτυλίδι και μου κίνησε ο συγγραφέας το ενδιαφέρον! Στο βιβλίο του Αμαλία αλλά και στο Παράθυρο της Νεφέλης, κατάφερε να με σοκάρει με την ωμότητα του. Ενώ στο Σασμός, με κέρδισε ολοκληρωτικά ως αναγνώστρια! Έτσι, αναζήτησα και διάβασα ένα από τα πιο παλιά του βιβλία , την Παναγιά της Φωτιάς.\nΉταν από τις λίγες φορές που η Μάρω επικαλούνταν τη βοήθεια του Θεού: «Θεέ μου, κάνε να μην πέσει το κακό πάνω στο κεφάλι μου. Δεν έφταιγα μόνον εγώ» παρακάλεσε και στην προσευχή της προσπαθούσε να δικαιολογήσει τον εαυτό της – και τις πράξεις της.»\nΠολλοί έγραψαν πως το βιβλίο Η Παναγιά της Φωτιάς, πρόκειται για τη συνέχεια της Εξομολόγησης, κάτι το οποίο δυστυχώς δεν μπορώ να σας πω με σιγουριά, αφού το προηγούμενο βιβλίο δεν έτυχε να το διαβάσω! Αυτό όμως που μπορώ να σας πω είναι πως σίγουρα διαβάζεται μια χαρά ως αυτόνομο και ανεξάρτητο βιβλίο!\nΈνα παιδί που στη δίνη του πολέμου, θα μάθει την αλήθεια για την μητέρα του, που θα παλέψει για να επιβιώσει, που με θάρρος θα σώσει από τη φωτιά την εικόνα της Παναγιάς. Ένα τάμα που θα εκπληρωθεί, ανείπωτες αλήθειες, ανεκπλήρωτα όνειρα, ανατροπές συμπληρώνουν σιγά-σιγά το παζλ.\nΟ συγγραφέας μέσα από συνεχείς αφηγηματικές αναδρομές, απόλυτα κινηματογραφικές, συνθέτει μια ιστορία που ισορροπεί μεταξύ πραγματικών γεγονότων και μυθοπλασίας. Η πλούσια πλοκή του, πραγματεύεται αξίες και ιδανικά, αγωνία, τρόμος, αγάπη, αφοσίωση, πίστη, αυταπάρνηση, αγανάκτηση, μίσος, λύτρωση μέχρι να μας προσφέρει τελικά την πολυπόθητη απόδοση της Θείας Δίκης.\nΟ λόγος του συγγραφέα ζωηρός, έντονος, ρεαλιστικός άλλοτε ευαίσθητο και τρυφερός και άλλοτε δραματικός και σοκαριστικά ωμός, πετυχαίνει να κρατήσει αμείωτο το ενδιαφέρον του αναγνώστη. Δίνει έμφαση στην σκιαγράφηση των χαρακτήρων του αλλά παράλληλα με την γραφή του καταφέρνει να εικονογραφήσει την κάθε του σελίδα. Με τον τρόπο αυτό κάνει τον αναγνώστη να βυθιστεί στην ιστορία του, και να ξεχάσεις τα πάντα γύρω του.\nΟ Σπύρος Πετρουλάκης στο βιβλίο του αυτό, πλάθει ήρωες, εξιστορεί γεγονότα που σε παρασύρουν σ’ ένα μαγικό ταξίδι στο χώρο και στο χρόνο και σε καλεί να γίνεις μέρος τους. Σε αναγκάζει, να πιάσεις το χέρι κάθε ήρωα και να πορευτείς μαζί του. Σε μια περιπλάνηση από την Κωνσταντινούπολη εως τα Σφακιά που μέσα από παράλληλες ιστορίες, σε διαφορετικούς τόπους, με ήρωες που φαινομενικά δεν έχουν τίποτα κοινό, καταλαβαίνουμε πώς η μοίρα τους είναι άρρηκτα δεμένη!\nΈνα βιβλίο που όταν το πιάσεις στα χέρια σου δεν θα θελήσεις να το αφήσεις πριν διαβάσεις και την τελευταία του σελίδα… Μπορώ δε να πω πια με βεβαιότητα πώς ο Σπύρος Πετρουλάκης είναι ο συγγραφέας που σε κάθε έργο του μεταμορφώνεται! Πάντα μας δίνει μια διαφορετική ιστορία, που σε τίποτα δεν μοιάζει με καμιά προηγούμενή του!\n«Ψάξε στη λύπη τη χαρά και νάμα στην πληγή σου, να γίνει ο πόνος γιατρειά, να γιάνει η ψυχή σου».\nΠροηγούμενο άρθροΈνας σύμβουλος γάμου εξηγεί τα πιο συνηθισμένα λάθη που (δεν πρέπει να) κάνουμε σε μία σχέση


Η ΜΑΡΤΥΡΙΑ ΤΟΥ ΑΚΑΔΗΜΑΪΚΟΥ Γ. ΜΥΛΩΝΑ - Αρχαγγέλων Τόπος\n«Κατά τις τελευταίες ημέρες του Σεπτεμβρίου 1922, μια ομάδα φοιτητών του International College της Σμύρνης και εγώ, βρεθήκαμε φυλακισμένοι σε απαίσιο υπόγειο, σ’ ένα από τα μπουντρούμια του Διοικητηρίου της Σμύρνης. Σ’ αυτό ήταν ασφυκτικά στριμωγμένοι Έλληνες Χριστιανοί αιχμάλωτοι, μάλλον άνθρωποι προωρισμένοι για θάνατο. Τις βραδυνές ώρες φύλακες παρελάμβανον θύματα που ετυφεκίζοντο. Στις 5 το απόγευμα της τελευταίας ημέρας του θλιβερού Σεπτεμβρίου, ο Τουρκοκρής εκείνος με διέταξε να τον ακολουθήσω στην αυλή. Είσαι δάσκαλος» με ρωτά. “Αυτήν την τιμή είχα” του απαντώ. “Και οι άλλοι που ήσαν μαζί σου είναι φοιτητές;” -“Ναί”, του λέγω. “Γρήγορα μάζεψέ τους και φέρε τους εδώ”. – “Ελάτε μαζί μου έξω”, λέγω στους συντρόφους μου. “Φαίνεται ότι ήρθε η ώρα μας. Εμπρός με θάρρος”. Ποια ήταν η έκπληξή μας όταν ακούσαμε τον Τουρκο-Κρητικό να λέει: “Δεν θα σας σκοτώσω, θα σας σώσω. Απόψε θα θανατωθούν όλοι όσοι είναι στο μπουντρούμι, γιατί έφεραν και άλλους που δεν έχουμε χώρο να τους στοιβάξουμε. Θα σας σώσω σήμερα, γιατί ελπίζω αυτό να με βοηθήσει νά λησμονήσω μια τρομερή σκηνή που αντίκρυσαν τα μάτια μου, σκηνή στην οποία έλαβα μέρος”. Και συνέχισε “Παρακολούθησα το χάλασμα του Δεσπότη σας. Ήμουν μ’ εκείνους που τον τύφλωσαν, που του ‘βγάζαν τα μάτια και αιμόφυρτο, τον έσυραν από τα γένεια και τα μαλλιά στα σοκάκια του Τουρκομαχαλά, τον ξυλοκοπούσαν, τον έβριζαν και τον πετσόκοβαν. Βαθειά εντύπωση μου έκανε και αξέχαστος παραμένει η στάση του. Στα μαρτύρια που τον υπέβαλαν δεν απήντα με φωνές, με παρακλήσεις, με κατάρες. » Το πρόσωπό του το κατάχλωμο, το σκεπασμένο με το αίμα των ματιών του, το πρόσωπό του είχε εστραμμένο προς τον Ουρανό και διαρκώς κάτι ψιθύριζε που δεν ηκούετο πέρα από την περιοχή του. Ξέρεις εσύ, δάσκαλε, τι έλεγε;” – “Ναι ξέρω” του απήντησα. “Έλεγε: Πάτερ Άγιε, άφες αυτοίς, ου γάρ οίδασι τί ποιούσι”. – “Δεν σε καταλαβαίνω, δάσκαλε, μα δεν πειράζει. Από καιρού σε καιρό, όταν μπορούσε, ύψωνε κάπως το δεξί του χέρι και ευλογούσε τους διώκτες του. Κάποιος πατριώτης μου αναγνωρίζει την χειρονομία της ευλογίας, μανιάζει, μανιάζει και με το τρομερό μαχαίρι του κόβει και τα δυό χέρια του Δεσπότη. Εκείνος σωριάστηκε στη ματωμένη γη με στεναγμό που φαινόταν ότι ήταν μάλλον στεναγμός ανακουφίσεως παρά πόνου. Τόσο τον λυπήθηκα τότε που με δύο σφαίρες στο κεφάλι τον αποτελείωσα. Αυτή είναι η ιστορία μου. Τώρα που σας την είπα ελπίζω πως θα ησυχάσω. Γι’ αυτό σας χάρισα τη ζωή “. “Και πού τον έθαψαν;” ρώτησαμε αγωνία. “Κανείς δεν ξέρει πού έρριξαν το κομματιασμένο του κορμί”»*.


Βλάχος – «Είναι σαν να σου λένε διάλεξε ένα από τα δυο σου παιδιά» - News Quake\nΟμάδα Βλάχος – «Είναι σαν να σου λένε διάλεξε ένα...\nΗ ΚΟΕ έχει θέσει ένα δίλημμα στον ομοσπονδιακό προπονητή, Θοδωρή Βλάχο: να παραμείνει είτε στον πάγκο της εθνικής ομάδας είτε στην τεχνική ηγεσία του Ολυμπιακού.\nΟ Θοδωρής Βλάχος απάντησε με δηλώσεις του σε αυτό το ζήτημα και είπε πως είναι σαν να του λένε «διάλεξε ανάμεσα στα δυο σου παιδιά».\nΩστόσο, ο κόουτς ανέφερε πως οι συζητήσεις με τον πρόεδρο της Ομοσπονδίας, Κυριάκο Γιαννόπουλο, έγιναν σε πολύ καλό κλίμα, ενώ ακόμη δεν ξέρει τι να κάνει και τι απόφαση να πάρει.\nΔείτε αναλυτικά όλα όσα ανέφερε ο Βλάχος:\n«Μιλήσαμε σε πολύ καλό κλίμα με Γιαννόπουλο και Αφρουδάκη στο Τόκιο. Το συμβόλαιό μου λήγει τον Σεπτέμβριο. Είμαι ο μόνος προπονητής στον κόσμο που ανανεώνει κάθε χρόνο το συμβόλαιό του. Μου έκαναν μια πρόταση. Για να είμαι ειλικρινής, εγώ είμαι προπονητής μέχρι τώρα στις δύο κορυφαίες ομάδες του κόσμου. Ο Ολυμπιακός κορυφαία στην Ευρώπη και η Ελλάδα στον κόσμο.\nΤο δίλημμα αυτό που μου έχει μπει πρέπει να το δεχτώ και δεν θα ήθελα να μπω σε αυτό το δίλημμα, αλλά από την στιγμή που μπαίνω είναι πολύ δύσκολη η απόφαση. Δεν είναι θέμα ούτε χρημάτων ούτε συμβολαίων. Όσοι με γνωρίζουν ξέρουν ότι αυτό δεν το έκανα για τα χρήματα (κοουτσάρισμα της εθνικής ομάδας).\nΕίναι σαν να σου λένε ότι έχεις δύο παιδιά και άφησε το ένα πίσω από την πόρτα. Είναι δύσκολη η απόφασή μου και δεν ξέρω τι θα κάνω. Είναι κάτι που δεν με αφήνει να χαρώ πάρα πολύ την μεγάλη διάκριση. Ό,τι και να αποφασίσω, όποια ομάδα και να αφήσω, θα το κάνω με μαυρισμένη ψυχή. Είναι κάτι που δεν το ήθελα. Έτσι όπως φτάσαμε, είναι δύσκολο να αφήσεις ένα από τα δύο παιδιά σου».\nΠροηγούμενο άρθροΗ προέλαση των Ταλιμπάν βάζει φρένο στις απελάσεις Αφγανών από Ελλάδα και ΕΕ\nΕπόμενο άρθροΣΥΡΙΖΑ – «Εξαφανισμένο» χαρακτηρίζει τον Χρυσοχοΐδη – Η ερώτηση στον Μητσοτάκη\nΤροχαίο στη Βούλα – Νέο βίντεο ντοκουμέντο λίγα δευτερόλεπτα μετά τη σφοδρή πρόσκρουση\nΝέο βίντεο – ντοκουμέντο από το φρικτό τροχαίο στη Βούλα με θύμα τον Τζώρτζη Μονογυιό, αδελφό της βουλευτού της...\nΈνα απίστευτο παιχνίδι έγινε στο Κλεάνθης Βικελίδης, με τον...


Ασύλληπτο: Τους ζήτησαν να ξεστολίσουν για τα Χριστούγεννα, γιατί... ήταν νωρίς\n19-11-2019 - 18:54μμ\nΈνα ζευγάρι από το Τέξας ήρθε αντιμέτωπο με μία έκπληξη που δεν περίμενε με τίποτα και είχε να κάνει με… τον στολισμό των Χριστουγέννων!\nΤο ζευγάρι δέχθηκε μια επιστολή όπου αναφέρεται ρητά ότι πρέπει να κατεβάσει τη χριστουγεννιάτικη διακόσμηση από το σπίτι, καθώς η Ένωση Ιδιοκτητών Σπιτιών αποφάσισε ότι είναι πολύ νωρίς για τους εορτασμούς.\n«Αυτό γίνεται για πρώτη φορά. Θύμωσα γιατί υπάρχει λόγος για το ότι επιλέξαμε να στολίσουμε», είπε ο άνδρας, στο τηλεοπτικό δίκτυο WOIA, για την επιστολή που έλαβε από την Ένωση με την οποία τον ενημέρωναν ότι έπρεπε να αφαιρέσει άμεσα τον στολισμό.\nΗ σύζυγος του, Claudia Simonis, είναι οκτώ μηνών έγκυος και έτσι το ζευγάρι αποφάσισε να στολίσει γιατί τον επόμενο μήνα ο χρόνος θα είναι περιορισμένος. Έτσι έβαλαν έναν χιονάνθρωπο, έναν τάρανδο και έναν Άι-Βασίλη στο μπροστινό μέρος του σπιτιού τους την 1η Νοέμβριου.\n«Νιώθω ήδη πολύ βαριά και έτσι όσο γρηγορότερα κάναμε το στολισμό τόσο καλύτερα για μένα. Σε δύο εβδομάδες δεν θα μπορούσα να το κάνω», είπε η ίδια.\nΌμως, η Ένωση Ιδιοκτητών αποφάσισε ότι είναι νωρίς να στολίζουν το σπίτι από την 1η Νοεμβρίου και θα έπρεπε να αφαιρέσουν τα πάντα και να τα τοποθετήσουν όταν πλησιάζουμε στην εορταστική περίοδο.\nΦυσικά, το ζευγάρι σκοπεύει να αντιδράσει και δεν πρόκειται να κατεβάσει τον στολισμό!\n«Δεν θα το κάνουμε, είναι τρελό. Αυτό είναι το χριστουγεννιάτικο πνεύμα και δεν θα μας αναγκάσει κανείς να αφαιρέσουμε τον στολισμό μας», τόνισε ο Nick.\nΤη δική του προσπάθεια για την καταδίκη της Τουρκίας σχετικά με την απόφαση να μετατρέψει την Αγία Σοφιά σε τζαμί καταβάλλει τις τελευταίες ημέρες...


Ημέρα 257: «Στη Χρυσή Αυγή τίποτε δεν γίνεται κατά λάθος» | Golden Dawn Watch\n257η Συνεδρίαση, Αίθουσα τελετών Εφετείου Αθηνών, 25.6.2018\nIII. Πρόταση Εισαγγελέως επί αιτημάτων-ενστάσεων συνηγόρων και τοποθέτηση συνηγόρων επ’ αυτών\nΑ. Πρόταση Εισαγγελέως επί των αιτημάτων-ενστάσεων συνηγόρων\nΗ Εισαγγελέας πρότεινε προς το Δικαστήριο τα εξής ως προς σειρά αιτημάτων ή/και ενστάσεων που έχουν κατά καιρούς (ήδη από το 2015) υποβληθεί από τους συνηγόρους υπεράσπισης και από τους συνηγόρους πολιτικής αγωγής. Επιφυλάχθηκε να αναφερθεί μελλοντικά επί συγκεκριμένων αιτημάτων-ενστάσεων, που δεν περιλαμβάνονται στη σημερινή πρότασή της και αφορούν σε θέματα ουσίας ή συνιστούν αυτοτελείς ισχυρισμούς.\nΈτσι, η Εισαγγελέας πρότεινε σήμερα τα κάτωθι:\n– την απόρριψη του αιτήματος άρσης του απορρήτου του κατηγορούμενου […] για την υπόθεση Λουκμάν, επικληθείς σκοπός του οποίου ήταν να αποδειχθεί ότι αυτός δεν έχει σχέση με τη Χ.Α.\n– την απόρριψη της από 29/9/2015 ένστασης της συνηγόρου Βελέντζα, ότι δεν γινόταν καταγραφή των διαλαμβανόμενων στην αίθουσα.\n– την απόρριψη του αιτήματος του συνηγόρου Παπαδάκη περί ανάληψης πολιτικής ευθύνης Μιχαλολιάκου, γιατί θα προσκομιστεί από την υπεράσπιση.\n– την απόρριψη του από 6/11/2015 αιτήματος του συνηγόρου Ζώτου να προβληθεί βίντεο από το κατάστημα Δαμίγου, επειδή η μάρτυρας είπε ότι φαίνονται μόνο κάποια πόδια. Αν η αρμόδια υπηρεσία της αστυνομίας είχε κρίνει αλλιώς, ότι έχει κάτι ουσιαστικό, θα το είχε συμπεριλάβει.\n– την απόρριψη του από 18/11/2015 αιτήματος του συνηγόρου Γ. Μιχαλόλια σχετικά με την ανάληψη πολιτικής ευθύνης του Μιχαλολιάκου.\n– την απόρριψη του από 9/12/2015 αιτήματος του συνηγόρου Οπλαντζάκη περί αυτοψίας της απόστασης από το παγκάκι που βρίσκονταν οι αυτόπτες μάρτυρες (φοιτήτριες) έως το σημείο όπου τελέστηκε η ανθρωποκτονία του Π. Φύσσα, διότι διευκρινίζονται επαρκώς οι αποστάσεις, ενώ επιπρόσθετα έχουν πλέον επέλθει αλλαγές στον χώρο από έργα.\n– την απόρριψη του από 22/12/2015 αιτήματος του συνηγόρου Ζώτου περί προβολής του βίντεο Fashion Lingerie.\n– την απόρριψη του από 4/7/2016 αιτήματος του συνηγόρου Τζέλη περί υποβολής ερωτήσεων στον μάρτυρα Χατζησταμάτη.\n– την απόρριψη του από 21/7/2016 αιτήματος της συνηγόρου Βελέντζα περί ελέγχου αν ο μάρτυρας κατείχε άδεια για κάμερες, επειδή δεν εμπίπτει στην αρμοδιότητα του Δικαστηρίου.\n– την απόρριψη του αιτήματος του συνηγόρου Αλμπανίδη σχετικά με τον Εμπάρακ.\n– την απόρριψη του αιτήματος του συνηγόρου Τσεμπετζή σχετικά με τον έλεγχο αν ο μάρτυρας αλιεργάτης βρίσκεται πλέον στην Αίγυπτο.\n– την απόρριψη του από 7/10/2016 αιτήματος του συνηγόρου Γκαβέλα περί αυτοψίας στο Πέραμα.\n– την απόρριψη του αιτήματος της συνηγόρου Βελέντζα για αυτοψία στην οικία των αλιεργατών, από την οποία προβλήθηκε ότι θα προκύψει η υγειονομική κατάσταση σ’ αυτό, επειδή δεν θα προκύψει κάτι σχετικό με τη δίκη.\n– την απόρριψη αιτήματος του συνηγόρου Γλύκα.\n– την αποδοχή του από 20/10/2016 αιτήματος του συνηγόρου Παπαδάκη περί προβολής 43 φωτογραφιών αλιεργατών και ιατρικής πραγματογνωμοσύνης.\n– την αποδοχή του από 23/11/2016 αιτήματος του συνηγόρου Καπερνάρου για αντιφατικότητα της μαρτυρικής κατάθεσης του Διαμαντάκη, επειδή δεν γίνεται λόγος για τραυματισμό αλλά για άλγος, καθώς έχει ήδη προσκομιστεί σχετικό έγγραφο που θα αναγνωστεί.\n– την απόρριψη του από 1/12/2016 αιτήματος της συνηγόρου Βελέντζα περί ελέγχου της άσκησης μηνύσεων κατά μελών του σωματείου μετάλλου, με την επισήμανση να τα προσκομίσει η ίδια η υπεράσπιση αν το επιθυμεί.\n– την απόρριψη του αντίστοιχου αιτήματος της συνηγόρου Πανταζή, με την επισήμανση να προσκομίσει η ίδια η υπεράσπιση ό,τι επιθυμεί.\n– την απόρριψη του από 23.2/2017 αιτήματος του συνηγόρου Γεωργόπουλου αναφορικά με το αν ο Σιατούνης ήταν υποψήφιος με τη Χ.Α., καθώς δεν θα εισφερθεί κάτι με την αποδοχή του.\n– την αποδοχή του αιτήματος του συνηγόρου Παπαδάκη περί ανάγνωσης εγγράφου.\n– την απόρριψη του αιτήματος του συνηγόρου Παπαδάκη περί ανάγνωσης εγγράφων σχετικών με άλλη υπόθεση κατά του Μπαρμπαρούση, για γεγονότα στο Μεσολόγγι.\n– την πρόταση επί του από 8/6/2017 αιτήματος της συνηγόρου Πανταζή για επισκόπηση βίντεο από τα γεγονότα στο στρατόπεδο Κορίνθου να προσκομιστεί, εφόσον διαφέρει από το ήδη προβληθέν σχετικό βίντεο.\n– την απόρριψη αιτήματος της συνηγόρου Πανταζή, με την επισήμανση να προσκομιστεί από την ίδια το αντίγραφο που ανέφερε εφόσον το επιθυμεί.\n– την απόρριψη του από 5/10/2017 αιτήματος του συνηγόρου Ρουσσόπουλου να μη ληφθεί υπόψη η κατάθεση του μάρτυρα Ψαρρά, με την επισήμανση ότι τα πάντα λαμβάνονται υπόψη από το Δικαστήριο και συνεκτιμώνται.\n– Την απόρριψη του ίδιου με το παραπάνω αιτήματος του συνηγόρου Αλεξιάδη, με την αυτή αιτιολογία.\n– την απόρριψη του αιτήματος του συνηγόρου Παπαδέλλη σχετικά με την προστατευόμενη μάρτυρα.\n– την απόρριψη του από 20/11/2017 αιτήματος του συνηγόρου Γ. Μιχαλόλια ως προς τη διενέργεια ψυχιατρικής πραγματογνωμοσύνης αναφορικά με τον τρίτο προστατευόμενο μάρτυρα, καθώς κατ’ άρθρο 210 ΚΠΔ δεν είναι ανίκανος για μαρτυρία και η λήψη ή μη υπόψη της μαρτυρίας του εναπόκειται στην κρίση του Δικαστηρίου. Διαφορετικά, επιπρόσθετα, θα προέκυπτε και η ταυτότητά του.\n– την απόρριψη του αιτήματος της συνηγόρου Βελέντζα αν εκκρεμεί ποινική δικογραφία κατά του τρίτου προστατευόμενου μάρτυρα.\n– την απόρριψη του από 11/2017 αιτήματος του συνηγόρου Παπαδέλλη σχετικά με τον τρίτο προστατευόμενο μάρτυρα.\n– την αποδοχή του αιτήματος του συνηγόρου Παπαδέλλη ως προς το πού βρισκόταν ο αδελφός του Κασιδιάρη κατά τον χρόνο του συμβάντος στο οποίο αναφέρθηκε η προστατευόμενη μάρτυρας.\n– την απόρριψη του αιτήματος του συνηγόρου Παπαδέλλη ως προς το αν είχε φύλαξη η προστατευόμενη μάρτυρας.\n– την απόρριψη του αιτήματος της συνηγόρου Βελέντζα ως προς τους Σαββόγλου, Φραγκάκη κ.λπ., καθώς τυγχάνουν τρίτα ως προς τη δίκη πρόσωπα.\n– την απόρριψη του αιτήματος της συνηγόρου Βελέντζα περί χωρισμού της δικογραφίας Στέφα για οπλοφορία και παραπομπής στο Μονομελές Πλημ/κείο, λόγω συνάφειας με την τρέχουσα υπόθεση, αλλά και επειδή δεν προβλήθηκε έγκαιρα, ενώ σε κάθε περίπτωση πρόκειται για ζήτημα που εξετάζεται αυτεπάγγελτα από το Δικαστήριο. Το αυτό ισχύει και για το αντίστοιχο αίτημα για τον Χίλιο περί κατοχής ναρκωτικών ουσιών.\n– την απόρριψη του από 15/5/2018 αιτήματος του συνηγόρου Γ. Μιχαλόλια περί μη ανάγνωσης εγγράφου για την Ουρανία Μιχαλολιάκου με το σκεπτικό ότι δεν είναι κατηγορούμενη στην τρέχουσα δίκη.\n– την απόρριψη του από 1/6/2018 αιτήματος του συνηγόρου Γκαβέλα περί μη ανάγνωσης εγγράφων σχετικών με τον Πατέλη, καθώς τα πάντα λαμβάνονται ελεύθερα υπόψη από το Δικαστήριο.\n– την απόρριψη του από 1/6/2018 αιτήματος της συνηγόρου Πανταζή περί μη ανάγνωσης εγγράφων.\n– την απόρριψη του αιτήματος κλήσης του μάρτυρα Πουλικόγιαννη με σκοπό να ερωτηθεί σχετικά με προβληθέν βίντεο.\n– την απόρριψη του αιτήματος να κληθεί ο Α. Σαμαράς, καθώς δεν θα εισφέρει κάτι ουσιώδες στη δίκη.\nB. Τοποθετήσεις συνηγόρων επί της εισαγγελικής πρότασης\n1. Τοποθετήσεις συνηγόρων πολιτικής αγωγής\nΕπί της ανωτέρω πρότασης της Εισαγγελέως, αναφορικά με τα αιτήματα που οι ίδιοι οι συνήγοροι πολιτικής αγωγής είχαν υποβάλει, τοποθετήθηκαν κατά σειρά οι συνήγοροι Παπαδάκης, Καμπαγιάννης και Παπαδοπούλου, ζητώντας αιτιολογημένα να γίνουν δεκτά από το Δικαστήριο.\n2. Τοποθετήσεις συνηγόρων υπεράσπισης\nΕπί της ανωτέρω πρότασης της Εισαγγελέως, αναφορικά με τα αιτήματα και τις ενστάσεις που οι ίδιοι οι συνήγοροι υπεράσπισης είχαν υποβάλει, τοποθετήθηκαν κατά σειρά οι συνήγοροι Γκαβέλας, Πανταζή, Παπαδέλλης και Μιχαλόλιας Γ., ζητώντας αιτιολογημένα να γίνουν δεκτά από το Δικαστήριο.\n2.Α. Ένσταση πλαστότητας του Καταστατικού της Χ.Α. και του «Πρωτεσίλαου»\nΣημειώνεται ότι ο συνήγορος υπεράσπισης Μιχαλόλιας Γ. υπέβαλε γραπτά και ανέπτυξε προφορικά την ένστασή του περί πλαστότητας του (αναγνωστέου) Καταστατικού της Χ.Α. της δεκαετίας του 1980, καθώς και του (αναγνωστέου) εγγράφου «εκπαιδευτική τάξη Πρωτεσίλαος», τα οποία είχε προσκομίσει κατά την προδικασία ο μάρτυρας Ψαρράς. Παράλληλα ο ίδιος ανέφερε ότι θα προσκομίσει σχετικώς απομαγνητοφωνημένη συνέντευξη του «Περίανδρου» (Αντώνη Ανδρουτσόπουλου), εκ της οποίας κατά τον ίδιο προκύπτει ότι η παλαιότερη αναφορά του τελευταίου περί της ύπαρξης του παραπάνω εγγράφου «Πρωτεσίλαος» δεν ισχύει, καθώς ψευδόταν. Η πολιτική αγωγή (Καμπαγιάννης) επιφυλάχθηκε να τοποθετηθεί επ’ αυτού όταν αναγνωστεί. Η Εισαγγελέας επιφυλάχθηκε να προτείνει επί της ένστασης αυτής μελλοντικά.\nIV. Αναγνωστέα έγγραφα\nΤο Δικαστήριο ανακοίνωσε τη συνέχιση της διαδικασίας με τη συνέχιση της ανάγνωσης των (αναγνωστέων) εγγράφων που έχουν επιλέξει επί τούτου οι συνήγοροι πολιτικής αγωγής. Επ’ αυτών σταχυολογούνται, τελείως ενδεικτικά, οι παρακάτω διάλογοι μέσω sms και κείμενα που προέκυψαν από την άρση του απορρήτου:\n1. Από δίσκο Λαγού (αναγνωστέο 360)\n– «Βρε σκουπίδι με τους εχθρούς μου ρε; με αυτούς μαζί; έγραφες για μενα. πάρε αυτό που σου αξίζει»\n«Μιας κι έγινες αναρχικιά, πες στους φίλους σου ότι θα τους μακελεύω όπου τους βρισκω, θα τους στέλνω στο νοσοκομείο, θα σας μακελέψω μέχρι τέλους αναρχικιά Μαριάννα, και να σκοτωθώ αύριο δεν με νοιάζει, έχω ανθρώπους δικούς μου που σκοτώνονται για μένα».\n«Πήγαινε με τους φίλους σου τους Πακιστανούς και τους αναρχικούς, αναρχικιά Μαριάννα, για μένα πέθανες, πήγαινε στην Αντίφα, είσαι αχάριστη…». (Λαγός) […] – «Αχαχά δεν τους κοπανήσατε;» (Νικόλ Μπενέκη)\n«Μπράβο λατρεία όλα καλά» (Νικόλ Μπενέκη) […]\n2. Από δίσκο Κυριτσόπουλου (αναγνωστέο 373)\n«Σήμερα όλοι για ασφάλεια στα γραφεία, παρουσία αυστηρή για όλους».\n3. Από δίσκο Καζαντζόγλου (αναγνωστέο 352)\n«[…] – 3 ασφάλεια ανάγνωση για την ασφάλεια σε επόμενες εκδηλώσεις 4 όποιος δεν φέρει φωτό δεν ανεβαίνει γραφεία, 5 ανακοίνωση νέας θέσης στην είσοδο πάνω, σκοπού […] 8 ανάλυση καθηκόντων οργάνου, εξήγηση ότι Μιχάλαρος δεν έχει πλέον καθήκοντα Βοηθού, 9 συγχαρητήρια για Θερμοπύλες»\n4. Από δίσκο Τσακανίκα (αναγνωστέο 376)\n– Απολογισμός δράσης: «[…] Καζαντζόγλου, ο οποίος έκανε την τοπική μας από τις πιο πειθαρχημένες στην Ελλάδα. […] Φόρος απότισης τιμής στον Λεωνίδα. […] Πατέλης, Ρουπακιάς, Νικόλ Μπενέκη, Καζαντζόγλου. […] 21 Ρουπακιάς, 31 Τσακανίκας.\n– Έγγραφο αναφοράς τοπικής Νικαίας: «έλεγχος ΒΜ, έλεγχος ατόμων, είσοδος πυρηνάρχη, μπαλκόνι, λήξις γραφείων». 10/8/2013 Σάββατο. […] «Η αξία του όρκου. Έγινε συζήτηση ιδεολογικού περιεχομένου. Πέμπτη είχαμε άνοιγμα γραφείων. Είχαμε ομιλία για την 4η Αυγούστου. Οργάνωση εθνικιστικής κατασκήνωσης στη Νέδα. Ομιλία Πατέλη με θέμα επικαιρότητα. […] Πατέλης, Λαγός, Μίχος. Ιδεολογικό Μισιάκα. […] Πολιτική δράση».\n– Απολογισμός της 22/6/2013: «Με απόλυτη επιτυχία η εκδήλωση στην Σπάρτη. […] Ξενάγηση σε σημαντικούς χώρους, στεφάνι στο άγαλμα του Λεωνίδα, ομιλία Πατέλη. Όταν ομάδα 30 αντιεξουσιαστών μας πλησίασε, τους επιτεθήκαμε και πλησιάσαμε το στέκι τους.».\n– Από ενημερωτικό έντυπο εκπαίδευσης: «[…] Εκπαίδευση […] Χειμερινή διαβίωση, πρώτες βοήθειες, ιδεολογικό. Από 16 και πάνω. Αν έχετε θέμα υγείας ειδοποιήστε τον πυρηνάρχη. Να έχετε […] αντίσκηνο, σουγιά. Έντυπο συμμετοχής. […] Η οργάνωση δεν φέρει ευθύνη σε περίπτωση ατυχήματός μου. […]. Νυχτερινή διαβίωση».\n– Απόσπασμα ομιλίας στο Πέραμα: «θέλω να αναπτύξω την ιδεολογία του χρυσαυγίτη. Αν δεν υπάρχει πειθαρχία […] Αν δεν σέβεσαι τον πυρηνάρχη, δεν σέβεσαι τον Αρχηγό σου. […] Στη Χ.Α. τίποτε δεν γίνεται κατά λάθος, για να είναι στη θέση που είναι ο πυρηνάρχης σημαίνει ότι χαίρει απόλυτης […] Πειθαρχία λοιπόν, σεβασμός και […]».\n– Απόσπασμα ομιλίας: «[…] Η Ιεραρχία είναι πολύ σημαντική […] Σήμερα τονίζεται η κατά βαθμό τάξη ώστε να πάει μπροστά το κίνημα. Πρόσωπα όχι τυχαία αλλά επιλεγμένα από τους πιο πάνω. Ο πυρηνάρχης σας, εκεί πρέπει να αναφέρεστε, μετά αυτός στον περιφερειάρχη και μετά αυτός στον Αρχηγό […] Όποιος δεν μπορεί να κατανοήσει τη σοβαρότητα της λέξης πειθαρχία δυστυχώς δεν ανήκει στο κίνημα. Τώρα για την “πειθαρχία”. Καθένας πρέπει να υπακούει στους ανώτερους χωρίς αντιλογία. Κατά τη διάρκειά σου στη Χ.Α. μπορεί να χρειαστεί να κάνεις πολλά πράγματα που μπορεί να μη σου αρέσουν αλλά να ξέρεις ότι […]».\n«Ανασκόπηση 2012: Συναγωνιστές καλησπέρα σας. Ας ευχόμαστε […] Όλο και κάτι θα έχω ξεχάσει από τις δράσεις της Χ.Α. κλπ, αλλά […] Πρέπει να τιμάμε ιδιαίτερα τον Ιωάννη Λαγό, επειδή […] Άμεσα οργανωθήκαμε σε πλατείες, ομάδες συναγωνιστών για να περνάμε από σκοτεινά σημεία και να εκτελούμε τις εντολές των κεντρικών. […] Τρομοκρατία από δεκάδες μηχανές στο Άγιο Νικόλαο.».\n5. Επιπλέον επιλογές (sms) από δίσκο Γερμενή (αναγνωστέο 380)\n«όλα τα είχα τα τζαμιά μας έλειπαν, θάνατος στους προδότες».\n«…ισλαμοπιθηκάδες σ’ αυτό το τζαμί».\n«σφάξτε παντού γουρούνια».\nΣτο σημείο αυτό το Δικαστήριο διέκοψε για την 26.6.2018 στην Αίθουσα τελετών του Εφετείου Αθηνών, οπότε θα συνεχιστεί η διαδικασία με την ανάγνωση αναγνωστέων εγγράφων.


Ο Μακρόν ‘χτίζει’ τείχη απέναντι στην Τουρκία! Στη Βαγδάτη υπό άκρα μυστικότητα ο Γάλλος Πρόεδρος! - Hub News\nΑρχική ΠΟΛΙΤΙΚΗ Ο Μακρόν ‘χτίζει’ τείχη απέναντι στην Τουρκία! Στη Βαγδάτη υπό άκρα μυστικότητα...\nΠροηγούμενο άρθροΚορωνοϊός – ΗΠΑ: Ξεκινάει στις αρχές Νοεμβρίου μαζικός εμβολιασμός;\nΕπόμενο άρθροΠλουσιόπαιδα από την Αγγλία ‘ροκάνισαν’ με την προπέλα την Βρετανίδα στην Κέρκυρα – Την ‘κοπάνησαν’ με λήαρ τζετ!


travelplanet24.com Ταξιδιωτικός Οδηγός4 λόγοι για να επισκεφθείτε την Πορτογαλία - travelplanet24.com Ταξιδιωτικός Οδηγός\n4 λόγοι για να επισκεφθείτε την Πορτογαλία\nJune 23, 2016 12:21\nΌταν ακούμε για την Πορτογαλία οι περισσότεροι συνειρμικά σκεφτόμαστε την πρωτεύουσα της, τη Λισαβόνα. Η οποία συνδυάζει την σύγχρονη ευρωπαϊκή εικόνα με την μακραίωνη ιστορία. Ένας μύθος θέλει την πόλη να ιδρύεται από τον Έλληνα Οδυσσέα. Στη διάρκεια όμως των χρόνων γνώρισε διάφορες κατακτήσεις και επιδρομές λαών οι οποίες είναι έκδηλες μέχρι και σήμερα από τα μνημεία της. Εκτός από τη Λισαβόνα, στην Πορτογαλία θα βρείτε και άλλες πόλεις που έχουν σίγουρα κάτι ενδιαφέρον να δείξουν.\nΠρόκειται για ένα κάστρο στην πόλη Óbidos της Πορτογαλίας το οποίο μετά την πτώση της Ρωμαϊκής αυτοκρατορίας βρέθηκε υπό την επιρροή των Βησιγότθων. Αξίζει να το επισκεφθείτε όχι μόνο γιατί αποτελεί ένα μοναδικό πολιτιστικό μνημείο αλλά και γιατί θα απολαύσετε τη θέα που προσφέρει αν επιλέξετε να μείνετε στο ξενοδοχείο που στεγάζεται πλέον εκεί.\nΗ πόλη Μάφρα βρίσκεται 25 χιλιόμετρα μακριά από την πρωτεύουσα της Πορτογαλίας, τη Λισαβώνα. Η αρχιτεκτονική του είναι μπαρόκ με ιταλικά στοιχεία. Η κατασκευή ξεκίνησε από το 1717 και ολοκληρώθηκε πλήρως το 1755. Το Παλάτι χαρακτηρίσθηκε ως Εθνικό Μνημείο το 1910 και ήταν υποψήφιο για ένταξη στα Επτά Θαύματα της χώρας. Ακόμα υπήρξε ένα διάστημα που λειτούργησε ως φραγκισκανικό μοναστήρι.\nSão Jorge Castle στη Λισαβόνα\nΤο κάστρο του Αγίου Γεωργίου είναι δείγμα της μεσαιωνικής ιστορίας της Πορτογαλίας. Γι’ αυτό και αποτελεί ένα από τα πιο τουριστικά μέρη της Λισαβόνας. Ο λόφος χρησιμοποιήθηκε πρώτα από τους Κέλτες, στη συνέχεια από τους Φοίνικες και έπειτα από τους Έλληνες. Η διαδρομή είναι ανηφορική και λίγο δύσκολη αλλά η θέα είναι από τις καλύτερες που θα μπορούσε κάνεις να βρει σε αυτή την πόλη.\nPraça do Comércio, Λισαβόνα\nΗ Commerce Square όπως ονομάζεται στα αγγλικά είναι κοντά στον πόταμο Τάγο ήταν γνωστή ως Terreiro do Paço μέχρι που καταστράφηκε από ένα σεισμό το 1755. Μετά τον σεισμό η πλατεία ανοικοδομήθηκε πλήρως. Η άψιδα της είναι μία από τις χαρακτηριστικές εικόνες όχι μόνο της πόλης αλλά και ολόκληρης της χώρας αφού είναι ένα από τα όμορφα σημεία της. Προτείνω να το δείτε φωτισμένο το βράδυ.\nΕίμαι η Ειρήνη, από μικρή λάτρευα τα ταξίδια και να ανακαλύπτω καινούργιους προορισμούς και πολιτισμούς.\nΠρος το παρόν έχω γνωρίσει μόνο την Ευρώπη και ο επόμενος μου στόχος είναι η Αμερική. Στο blog μου μπορεί να βρει κάποιος ταξιδιωτικές προτάσεις, αγαπημένα μέρη σε όλο τον\nκόσμο αλλά και δικά μου. Ταξιδέψτε και εσείς ακολουθώντας με στο Facebook, στο Google+ και στο Instagram !\n← Μύκονος, η κοσμοπολίτισσα !!!\nΕκδρομές σε νησιά γύρω από τη Ρόδο →


Επαθλο Ηνιόχου στο Μαρκόπουλο και τρεις σπουδαίες κούρσες στο GREYVILLE | SDNA\n4 Μαΐου 2018, 12:30\nΤελευταία ανανέωση: 4 Μαΐου 2018, 12:50\nΣπουδαίο, από κάθε πλευρά του είναι το σημερινό ιπποδρομιακό κουπόνι. Στο Μαρκόπουλο αναμένονται συναρπαστικές αφίξεις και καλοπληρωμένες αποδόσεις σε όλα τα παιχνίδια και αργότερα μεταφερόμαστε στη Νότιο Αφρική.\nΤο πρόγραμμα στο GREYVILLE μας δίνει τρεις κούρσες Group II, η 023 για τριετείς και άνω στα 1400 μέτρα και, οι 025 και 027 αποκλειστικά για τριετείς στην απόσταση του μιλίου.\nΣτην 023 πανίσχυρος προβάλει ο τριετής UNDERCOVER AGENT (12) που μετρά 4-3-1 στην απόσταση και 7-4-1 με τον σημερινό του αναβάτη. Ανάλογα αποδοτικός (13-4-5 στην απόσταση) με τον Ζάκεϊ στη σέλλα του είναι ο εξαετής WILL PAYS (2). Ικανός ακόμα και για τη νίκη είναι και ο γρήγορος τετραετής PEROVSKIA (11) που θα τρέξει σε λιγότερα μέτρα από τις προηγούμενες συμμετοχές και θα έχει για πρώτη φορά στη σέλλα του τον Κάλαν Μάρεϊ. Υπολογίζονται οι COPPER FORCE (3) και CAPTAIN ALDO (5).\nΣτην 025 οι SNOWDANCE (1) και LADY IN BLACK (2) είναι οι φοράδες που ξεχωρίζουν. Για την έκπληξη θεωρούμε ότι είναι ικανή η TWICE AS SMART (6).\nΣτην 027 η OH SUSANNA (10) είναι μια εκπληκτική φοράδα και σήμερα απειλεί να σκεπάσει όλους τους αρσενικούς αντιπάλους της στα τελευταία μέτρα. Νικήτρια σε δύο σερί Group I κούρσες τον Ιανουάριο. Από τους αρσενικούς αντιπάλους της, ποιοτικά, υπερέχει ο TAP O' NOTH (3) αλλά προέρχεται από τραυματισμό. Περιθώρια ανόδου έχουν οι ROY HAD ENOUGH (2), SNIPER SHOT (5) κι PREMIER SHOW (7).\nΣτις Ελληνικές κούρσες και στο μεγάλο έπαθλο Ηνιόχου είναι δύσκολο να δούμε άλλον από τον ΠΑΛΛΑΝΤΙΟ (3). Με όσα έδειξε στο ντεμπούτο του δικαιούται τον τίτλο του φαβορί. Συνοπτικά οι επιλογές μας είναι:\nΤο ASCOT ξεκινά να μπαίνει στους κορυφαίας ποιότητας ρυθμούς του


Η ιστορική μας Δραχμούλα: Οι εκπλήξεις του Τσίπρα για το 2016\nΟι εκπλήξεις του Τσίπρα για το 2016\nΗ Ελλάδα, είπε ο Τσίπρας, θα εκπλήξει την παγκόσμια οικονομία το 2016. Το ψιθύρισε στους συνομιλητές του στο Νταβός. Το δήλωσε ξεκάθαρα στο Bloomberg. Τι εννοούσε; Ούτε ραγδαία ανάπτυξη το 2016 (αφού ξεκινάμε με ύφεση), ούτε ορδές επενδυτών στην ελληνική μιζέρια. Ο Τσίπρας ανεβάζει τον πήχη στην αποκρατικοποίηση μέχρι εκεί που κανείς δεν φαντάζεται σήμερα.\nΑυτές είναι οι προθέσεις του. Αυτό θεωρεί ως "δρόμο μεταξιού" για την Ελλάδα και πορεία για ανάπτυξη. Τους (έστω και χαμηλούς) τζίρους των ιδιωτικοποιήσεων που, όμως, θα καλλιεργηθούν ως ελπίδες για κέρδη και πόρους σε ισοδύναμα.\nΤις επενδύσεις που θα εξασφαλίσει με τις αποκρατικοποιήσεις, εννοεί ως μεταβολή της πορείας της οικονομίας από το 2016. Το πήγαινε-έλα των αγοραστών του ελληνικού κράτους, εννοεί ως προσέλκυση επενδυτών.\nΤο αγοραστικό και επενδυτικό ενδιαφέρον, εντός του 2016, με προσμονές για θεαματικές μεταβολές στις υποδομές, τις μεταφορές, την ενέργεια και την συρρίκνωση (εκσυγχρονισμό θα το πει) του Δημοσίου.\nΗ στήλη το έχει σημειώσει και πριν τις κυβερνήσεις του Τσίπρα και μετά την συγκρότηση τους.\nΤο κράτος θα πουληθεί από τους αριστερούς. Θα πουληθεί σε τέτοια έκταση που η Θάτσερ θα αποδειχθεί πωλήτρια λαϊκών αγορών μπροστά στον Τσίπρα.\nΑπό εδώ και στο εξής (όπως μαθαίνει η στήλη) ζητούμενο είναι μόνο σε πόση έκταση θα πωληθεί το κράτος και με ποια ταχύτητα, ώστε οι ιδιωτικοποιήσεις να επηρεάσουν το περιβάλλον της οικονομία μέσα στο 2016.\nΓιατί ο Τσίπρας επιδιώκει να προκαλέσει νέες ελπίδες, όνειρα και προσδοκίες και να ανταλλάξει τις αποκρατικοποιήσεις, "εξαγοράζοντας" με χρόνο στην εξουσία.\nΜε τον τρόπο αυτό (προφανώς εκτιμά) θα περιορίσει και το εύρος προσμονών για την οικονομία από τον Κυριάκο Μητσοτάκη, λειτουργώντας ανατρεπτικά και στην πορεία ανόδου της Ν.Δ.\nΔηλαδή, τι τον θέλουμε τον Μητσοτάκη όταν ο Τσίπρας πουλάει ό,τι θέλει, όπως το θέλει, όσο το θέλει και βάζει τους εργατοπατέρες και όλους τους ελεγχόμενους από την αριστερά στο εργατικό κίνημα να κλείνουν τους δρόμους για 1-2 ώρες μαζί με τους κομισάριους που τραβάνε τα μαλλιά τους... ότι δεν το πήρανε χαμπάρι.\nΑς έλθουμε τώρα στους σχεδιασμούς εκποίησης του κράτους. Το ΤΑΙΠΕΔ και το πρόγραμμά του θα αποδειχθεί η "αριστερή πλατφόρμα Τσίπρα" πάνω στην οποία θα οικοδομήσει το δικό του "φιλελεύθερο" όραμα πασπαλισμένο βεβαίως με αριστερή αρλούμπα.\nΗ περίπτωση της πώλησης του ΟΛΠ στους Κινέζους με το θέατρο ότι ο Δρίτσας τα έμαθε από τις εφημερίδες είναι η βελτιωμένη έκδοση ιδιωτικοποιήσεων των αεροδρομίων και του Σπίρτζη να υπογράφει και να οδύρεται...\nΒεβαίως ο Τσίπρας είναι ο πάντα γνωστός Τσίπρας. Και όπως οι δανειστές είναι κουμπωμένοι μαζί του (έστω και αν δείχνουν ότι τον καλοδέχονται στις διεθνείς συναντήσεις) έτσι είναι και οι Όμιλοι που έχουν ενδιαφέροντα και σχέδια και τις προσφερόμενες εκποιήσεις του ελληνικού κράτους.\nΩστόσο η γενική εντύπωση (ειδικότερα στους Κινέζους, τους Αμερικανούς, τους Γάλλους και τους Ισραηλίτες που άμεσα ή έμμεσα θέλουν να εμπλακούν σε αυτό το σκέλος των αποκρατικοποιήσεων) είναι πως οι ιδιωτικοποιήσεις στις υποδομές ήταν μόνο το πρώτο μεγάλο βήμα.\nΠιστεύουν συγκεκριμένα ότι τα Αεροδρόμια, ο ΟΛΠ, τα λιμάνια που θα ακολουθήσουν, οι παραλίες και οι μαρίνες είναι μέρος από το βήμα αυτό και ότι θα υπάρξει συνέχεια.\nΩς επόμενη φάση θεωρούν το Εμπορευματικό Κέντρο στο Θριάσιο και την αναβάθμιση του σιδηροδρομικού δικτύου της χώρας για τα οποία η έντονα ενδιαφερόμενη Cosco είναι με τους φακέλους και τα ποσά στο χέρι.\nΗ ΤΡΑΙΝΟΣΕ και οι προβληματισμοί για τις κάθε μορφής συγκοινωνίες, σε συνδυασμό με μεταρρυθμίσεις στην γνωστή, συντεχνιακή και κλειστή σημερινή, πολιτική μεταφορών και μεταφορικών μέσων, (από τα φορτηγά μέχρι τα βυτιοφόρα) είναι το μεσαίο, μεγάλο βήμα, που θα διαδεχθεί τις αποκρατικοποιήσεις στις υποδομές.\nΕκεί όμως που κανείς δεν πιστεύει (ακόμη) σε ανατροπές είναι οι τομείς ενέργειας (ΔΕΗ-ΔΕΠΑ) το υπέδαφος (με αρχή στις έρευνες για υδρογονάνθρακες) και τα υπόλοιπα της κρατικής παρουσίας στην μεταλλουργία (η ΛΑΡΚΟ πρώτη, μόλις βρεθεί πρόταση της προκοπής) στην βιομηχανία ζάχαρης και ότι έχει απομείνει στον τομέα κατασκευών, συναρμολόγησης και προϊόντων αμύνης.\nΤις αποκρατικοποιήσεις στην ΔΕΗ, ΔΕΠΑ, ΛΑΡΚΟ, Ζάχαρη και των λοιπών συγγενών... εγγυάται (κατά την προσωπική μου άποψη) και η παραμονή του Πάνου Σκουρλέτη στο υπουργείο Ενέργειας. Άλλωστε και ο Δρίτσας και ο Σπίρτζης ήταν αντίθετοι στις δικές τους ιδιωτικοποιήσεις.


ΕΠΙΣΤΟΛΗ ΤΗΣ Ε.Α.Κ.Π. ΔΥΤΙΚΗΣ ΕΛΛΑΔΑΣ ΠΡΟΣ ΤΟΝ ΔΗΜΑΡΧΟ ΛΕΥΚΑΔΑΣ ΠΟΥ ΑΦΟΡΑ ΤΟ Π.Κ. ΒΑΣΙΛΙΚΗΣ - Ε.Α.Κ.Π.\nΚιν.: 6931181318 – 6974385911 – 6972929122 – 6973357660\nfax: 2674022211 web site: www.eakp.gr, Email: eakp1999@gmail.com\nΠΑΤΡΑ 6 ΟΚΤΩΒΡΙΟΥ 2016\nΠρος: Κο Δήμαρχο Λευκάδας Δρακονταειδή Κωνσταντίνο\n3) Επικεφαλής Παρατάξεων Περιφερειακού Συμβουλίου\n4) Κο Διοικητή Π.Υ. Περ/ρειας Ιονίων Νήσων Γεωργακόπουλο Ευθύμιο\n5) Κο Διοικητή Π.Υ. Λευκάδας Ρίζο Θωμά\n6) Ε.Υ.Π.Σ. Δ. Ελλάδας & μέλη της\n7) Εργατικό Κέντρο Λευκάδας – Βόνιτσας\n8) Τοπικούς Φορείς & Μ.Μ.Ε.\nΣας είναι γνωστό ότι ο σεισμός του Νοέμβρη του περασμένου έτους που έπληξε την περιοχή της Λευκάδας, προκάλεσε υλικές ζημιές στο κτίριο που στεγάζει το Πυροσβεστικό Κλιμάκιο Βασιλικής.\nΜέχρι σήμερα παρά τις όποιες διαβεβαιώσεις από την πλευρά της πολιτείας, για έναρξη εργασιών αποκατάστασης κατά τον περασμένο Ιούνιο και παρά το γεγονός, ότι έχει προβλεφθεί σχετικό κονδύλι ύψους 30.000 ευρώ, δεν έχει υλοποιηθεί ουδεμία επισκευαστική ενέργεια.\nΤόσο η δική μας ανησυχία όσο και των υπαλλήλων του Π.Κ. Βασιλικής είναι έντονη διότι, σύμφωνα με πληροφορίες που διαρρέουν, γίνεται λόγος ακόμη και για αναστολή της λειτουργίας του Πυροσβεστικού Κλιμακίου Βασιλικής, το οποίο υπάγεται διοικητικά στην Π.Υ. Λευκάδας, που θα σημάνει περαιτέρω υποβάθμιση της πυρασφάλειας της περιοχής.\nΜε αφορμή την μη υλοποίηση μέχρι και σήμερα των απαραίτητων επισκευαστικών εργασιών, καθώς και του ενδεχόμενου πιθανού κινδύνου για την αναστολή λειτουργίας του, προβαίνουμε σε νέα παρέμβασή μας.\nΩς Ενωτική Αγωνιστική Κίνηση Πυροσβεστών, σας καλούμε να μεριμνήσετε έγκαιρα στα πλαίσια των αρμοδιοτήτων σας ώστε:\nΝα γίνουν οι απαραίτητες επισκευαστικές εργασίες πριν προκύψει οποιοσδήποτε κίνδυνος, σε βάρος της σωματικής ακεραιότητας των υπαλλήλων του Πυροσβεστικού Κλιμακίου.\nΝα εξασφαλιστεί η απρόσκοπτη λειτουργία του Κλιμακίου για την πυρασφάλεια του λαού της περιοχής και της προστασίας του δασικού πλούτου.\n← ΠΑΡΕΜΒΑΣΗ ΤΗΣ Ε.Α.Κ.Π. ΒΟΡΕΙΟΥ ΑΙΓΑΙΟΥ ΠΡΟΣ ΤΟ Δ.Σ. ΤΗΣ Ε.Υ.Π.Σ. ΒΟΡΕΙΟΥ ΑΙΓΑΙΟΥ ΓΙΑ ΤΗΝ ΚΑΤΑΣΤΡΑΤΗΓΗΣΗ ΕΡΓΑΣΙΑΚΩΝ ΔΙΚΑΙΩΜΑΤΩΝ ΣΕ ΣΥΝΑΔΕΛΦΟΥΣ ΣΤΟ Π.Κ. ΑΓΙΑΣΟΥ\nΓΙΑ ΤΟ ΝΕΟ ΣΥΣΤΗΜΑ – ΚΑΡΜΑΝΙΟΛΑ ΤΩΝ ΜΕΤΑΘΕΣΕΩΝ →\n5 Νοεμβρίου 2018 admin Δεν επιτρέπεται σχολιασμός στο Ιδρυτική Διακήρυξη και Κάλεσμα υπερψήφισης του ψηφοδελτίου της Αγωνιστικής Συσπείρωσης Πυροσβεστών Πενταετούς Υποχρέωσης


ΤΟ ΔΗΛΙΟΝ: Και μετά την Αμερική;\nΟ κ. Ομπάμα τα θαλάσσωσε. Δήλωσε έτοιμος να επιτεθεί στη Συρία, αλλά μετά έμοιαζε σαν να ζητάει... συγγνώμη που θα το κάνει και διστακτικός για το εάν είναι σωστό ή όχι. Προχώρησε ένα βήμα παραπέρα, ζητώντας την άδεια του Κογκρέσου για μια «απλή» επέμβαση, μειώνοντας πολύ την ισχύ του θώκου του και εντός και εκτός ΗΠΑ. Το έκανε, βεβαίως, γιατί ένιωσε το τσουνάμι του απομονωτισμού, που σαρώνει την αμερικανική κοινή γνώμη μετά τον στρατηγικά άφρονα και αδιέξοδο πόλεμο του Μπους στο Ιράκ.


Β. Πατουλίδου στον Status FM 107,7: "Αυτό που έλειψε σε κάποιους δεν είναι το χρήμα, είναι το μαύρο χρήμα" - StatusFM\nΒ. Πατουλίδου στον Status FM 107,7: "Αυτό που έλειψε σε κάποιους δεν είναι το χρήμα, είναι το μαύρο χρήμα"\tFeatured\nΣτην κόπωση αλλά και τη συνεχή μεταβολή των συνθηκών απέδωσε η αντιπεριφερειάρχης Θεσσαλονίκης Βούλα Πατουλίδου τη δύσκολη κατάσταση στην οποία βρίσκεται η Βόρεια Ελλάδα μιλώντας στον Status FM 107,7 στην εκπομπή Status Press με τον Δημήτρη Βενιέρη και τη Βιργινία Δημαρέση.\nΕίμαστε στην ίδια κατάσταση που ήμασταν στις 22 του Οκτώβρη, Τότε όμως δεν υπήρχε η ίδα πληρότητα σε ΜΕΘ και για αυτό ο κ. Χαρδαλιάς μας είπε ότι πρέπει να προσέχουμε. Αν ο ανώτατος αριθμός καλεσμένων είναι 9 ας μείνουμε στους 4. Αν ξεδώσουμε θα το πληρώσουμε, προειδοποίησε η Βούλα Πατουλίδου. Δεν είμαστε στην ίδια κατάσταση με την Κοζάνη, αλλά δεν θέλει και πολύ για να ξεφύγει, υπογράμμισε. Κατά τη συνάντηση με τον κ. Χαρδαλιά έγιναν συζητήσεις σχετικά με το σχέδιο εμβολιασμού αλλά ακόμα δεν γίνονται ανακοινώσεις. Ας είμαστε προσεκτικοί στον τρόπο π[ου ρίχνουμε ανάθεμα είπε η κα. Πατουλίδου.\n"Αυτό που έλειψε σε κάποιους δεν είναι το χρήμα, είναι το μαύρο χρήμα", είπε σχετικά με κάποιους επιχειρηματίες, σχετικά με την Επιστρεπτέα Προκαταβολή.\nMore in this category: « ΗΧΗΤΙΚΟ-Τι είπε στον Status ο πρώτος Έλληνας γιατρός στη Σκωτία που έκανε το εμβόλιο κατά του κορονοϊού\tΗΧΗΤΙΚΟ-Κώστας Μάρκου-ΣΥΡΙΖΑ: «Συμφωνώ με την άποψη ότι υπάρχουν αστυνομικοί που λειτουργούν προβοκατόρικα. Απαράδεκτη η άρση της ασυλίας της Αδαμοπούλου »


Μπάσκετ Γενικά: Αυτή είναι η πρώτη διαιτήτρια της EuroLeague\nΗ Αν Πάντερ «γκρέμισε» το απόρθητο κάστρο των ανδρών διαιτητών στην EuroLeague, ούσα η πρώτη γυναίκα που σφυρίζει στην κορυφαία ευρωπαϊκή διασυλλογική διοργάνωση. Η EuroLeague την παρουσιάζει (VIDEO).\nΔιαιτησία και γυναίκες είναι δύο έννοιες εκ διαμέτρου αντίθετες, βάσει όσων έχουμε συνηθίσει εδώ και δεκαετίες. Πόσω μάλλον στην EuroLeague, όπου οι σφυρίχτρες ήταν… απρόσιτες για το θηλυκό κομμάτι του αθλήματος. Όλα αυτά, μέχρι φέτος, αφού η Αν Πάντερ «εισέβαλε» στο… άβατο των ανδρών, κερδίζοντας το δικαίωμα να σφυρίξει σε αγώνες της κορυφαίας διασυλλογικής διοργάνωσης.\nΣφύριξε μάλιστα φέτος αγώνες του Ολυμπιακού (εντός με Ερυθρό Αστέρα) και του Παναθηναϊκού (εκτός με Γαλατάσαραϊ), με τους «αιωνίους» να χαμογελούν σε αμφότερες περιπτώσεις.\nΗ EuroLeague παρουσίασε τη μοναδική γυναίκα που έφτασε στο σημείο να σφυρίξει αγώνες αυτού του επιπέδου, με την ίδια να εξηγεί πως «στο παρελθόν, όταν άρχισα να δουλεύω για να φτάσω σε υψηλό επίπεδο, είχα στο μυαλό μου ότι πρέπει να είμαι σαν άντρας ή να γίνω καλύτερη από τους αυτούς. Γι αυτό άρχισα να συμπεριφέρομαι σαν άντρας«.\nΚι αυτό ήταν ίσως το πιο δύσκολο κομμάτι, όπως ανέφερε. Χρειάστηκε βέβαια να περάσουν μερικά χρόνια και να μιλήσει με αρκετό κόσμο έως ότου καταλάβει πως δεν υπάρχει θέμα φυλετικών διακρίσεων στο παρκέ, αφού όλα εξαρτώνται από την απόδοσή της στο παρκέ. «Μετά από δύο χρόνια, κάποιοι που ήταν υπεύθυνοι για τις ανόδους σε υψηλότερες κατηγορίες μου είπαν ότι δεν χρειάζεται να είμαι σαν άντρας για να πετύχω. Να συμπεριφέρομαι σαν γυναίκα, γιατί αυτό που μετράει είναι να είμαι καλή στο παρκέ«, ανέφερε η ίδια πριν σταθεί σε κάτι ακόμη, εξίσου σημαντικό για την ίδια: «Υπήρχαν φορές που σκεφτόμουν αν αξίζει να το κάνω όλο αυτό, κυρίως σε ό,τι αφορά τη συμπεριφορά των οπαδών και το τι γράφουν τα μίντια«.\nΌταν ρωτήθηκε για το θέμα ο Αντρέα Τρινκιέρι, ως ο πιο έμπειρος εκ των υπόλοιπων προπονητών της EuroLeague αφού την βλέπει πιο συχνά -ελέω της Μπουντεσλίγκα- τόνισε πως «οι γυναίκες είναι πιο δυνατές από τους άντρες σε κάποιες καταστάσεις. Είμαι πραγματικά χαρούμενος γι αυτό που κάνει, είναι πολύ σημαντική για το γερμανικό μπάσκετ. Κάποιες φορές υπάρχουν άνθρωποι που μπορούν να σε εμπνεύσουν. Όταν πήγα στη Γερμανία, πριν από τρία χρόνια ήταν μια γυναίκα διαιτητής. Τώρα πια είναι απλά… διαιτητής. Μπορεί να εμπνεύσει ακόμη και νέους παίκτες γιατί ξεπέρασε δυσκολίες γι ανα φτάσει μέχρις εκεί. Πλέον είναι μία από τις καλύτερες».\nΗ Αν Πάντερ δεν έμεινε όμως σε αυτά και τα ευχολόγια για καλή σταδιοδρομία. Φροντίζει κι η ίδια να εξελίσσεται, παρακολουθώντας ξανά και ξανά τους αγώνες που έχει διαιτητεύσει. «Κοιτάζω τα παιχνίδια για να δω αν τα σφυρίγματά μου είναι σωστά, αν είχα καλή επικοινωνία με τους υπόλοιπους διαιτητές. Τα λάθη μου. Είναι καλό να τα βλέπεις όλα αυτά, ώστε να είσαι καλύτερος στην επόμενη φορά που θα βρεθείς στο γήπεδο«, ανέφερε χαρακτηριστικά πριν καταλήξει, λέγοντας πως «δέχομαι πολλά τηλέφωνα ή μηνύματα από γυναίκες που κάνουν την ίδια δουλειά. Είναι ευχάριστο«.\n1/3/2017 6:01:00 μμ


Ο Πατούλης παρέα με τον Μπέο εγκαινίασε το ΚΕΠ Υγείας του Δ. Βόλου - Aftodioikisi.gr\nΟ Πατούλης παρέα με τον Μπέο εγκαινίασε το ΚΕΠ Υγείας του Δ. Βόλου\n31 Ιανουαρίου 2017 - 12:40\nΜε την παρουσία του Προέδρου της ΚΕΔΕ και του Ελληνικού Διαδημοτικού Δικτύου Υγιών Πόλεων (Ε.Δ.Δ.Υ.Π.Π.Υ), Γιώργου Πατούλη, του έκπτωτου δημάρχου Βόλου και Επικεφαλής της Δημοτικής Παράταξης «Νέα Εποχή-Νέα Δυναμική» κ. Αχιλλέα Μπέου και του Ασκούντος καθήκοντα Δημάρχου Βόλου κ. Θάνου Θεοδώρου πραγματοποιήθηκαν τα εγκαίνια του ΚΕΠ Υγείας Δήμου Βόλου υπό την αιγίδα της ΚΕΔΕ, στην αίθουσα εκδηλώσεων του «Διαύλου» επί της οδού Τοπάλη.\nΟ Γιώργος Πατούλης, σύμφωνα με ανακοίνωση της ΚΕΔΕ, στον χαιρετισμό που απηύθυνε, μίλησε για τον ρόλο των ΚΕΠ Υγείας και τη σημασία που έχουν οι δράσεις κοινωνικής πρόνοιας των δήμων. «Ο θεσμός των ΚΕΠ Υγείας γεννήθηκε και διευρύνεται με συνέπεια και σωστή τεχνογνωσία. Η πρόληψη της Υγείας των Δημοτών είναι στο χέρι της Τοπικής Αυτοδιοίκησης, συνεπώς με βάσει τα πρωτόκολλα του Π.Ο.Υ. που ακολουθούν τα ΚΕΠ Υγείας, μπορεί ο δημότης να πραγματοποιήσει προσυμπτωματικό έλεγχο ώστε να μη φθάσει στο στάδιο της θεραπείας της νόσου» σημείωσε ο κ. Πατούλης.\nΑπό την πλευρά του, ο ασκών καθήκοντα Δημάρχου Βόλου κ. Θ. Θεοδώρου δήλωσε σχετικά: «Το Κέντρο Πρόληψης Υγείας, μία νέα δομή σε πανελλήνιο επίπεδο, στοχεύει στη βελτίωση αυτού που όλοι μας οφείλουμε να τιμούμε και να προστατεύουμε : την Υγεία. Στις δύσκολες ημέρες της οικονομικής κρίσης η ανάδειξη αξιών και προτεραιοτήτων, η προάσπιση του κοινού καλού αποτελούν δείκτες ανθρωπιάς και ευαισθησίας. Με τρόπο έμπρακτο και ουσιαστικό ο Δήμος Βόλου σε συνεργασία με το Ελληνικό Διαδημοτικό Δίκτυο Υγιών Πόλεων για μια ακόμη φορά προάγει την ενημέρωση και την ευαισθητοποίηση για το πολυτιμότερο των αγαθών : την Υγεία. Το ΚΕΠ και η λειτουργία του υποστηρίζουν τη δωρεάν και άμεση διασφάλιση, ενημέρωση, πρόληψη και προάσπιση της υγείας των πολιτών με διάφορες δομές και διαφορετικές υποδομές. Όλοι μας έχουμε δικαίωμα στην παροχή υπηρεσιών υγείας και όλοι μας υποχρεούμαστε να τη διαφυλάττουμε με τρόπο απλό και άμεσο: με το ΚΕΠ Υγείας του Δήμου Βόλου».\nTagsΔΗΜΟΣ ΒΟΛΟΥΕΓΚΑΙΝΙΑΚΕΠ ΥΓΕΙΑΣΜΠΕΟΣΠΑΤΟΥΛΗΣ\nΟΤΑ, ΔΗΜΟΙ, ΠΑΤΟΥΛΗΣ, ΕΓΚΑΙΝΙΑ, ΔΗΜΟΣ ΒΟΛΟΥ, ΜΠΕΟΣ, ΚΕΠ ΥΓΕΙΑΣ


Φθηνές πτήσεις από Φράνκλιν στη Skyscanner\nΠτήσεις από Φράνκλιν\nΕννοούσατε πτήσεις για Φράνκλιν;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Φράνκλιν κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Φράνκλιν για κάθε προορισμό.\nΑεροδρόμια κοντά σε Φράνκλιν\n0 χλμ από Φράνκλιν\n517 χλμ από Φράνκλιν\n104 χλμ από Φράνκλιν\n70 χλμ από Φράνκλιν\n83 χλμ από Φράνκλιν\n84 χλμ από Φράνκλιν\nΠοιοι ταξιδεύουν από Φράνκλιν\nΦράνκλιν οδηγός πόλης\nΕνοικίαση αυτοκινήτου από Φράνκλιν\nΔιακοπές σε Φράνκλιν


SUSPECT: Η ΑΛΗΘΕΙΑ ΓΙΑ ΤΟ ΠΡΟΧΘΕΣΙΝΟ ΣΥΛΛΑΛΗΤΗΡΙΟ\nΜην αφήνεις την αλήθεια να σου χαλάσει μια καλή ιστορία λέει ο βραζιλιάνος προσωπικός μου ποτοαναμείκτης μεν αλλά θα πρωτοτυπήσω. Θα σου γράψω την αλήθεια μου.\nΤο συλλαλητήριο της Κυριακής για τη Μακεδονία μας πιστεύω πως ήταν το σημαντικότερο των τελευταίων 40 χρόνων. Μπορεί να φαίνεται βαρύγδουπο αλλά όταν έρχεται προ των πυλών μια κατάπτυστη συμφωνία, ήταν η τελευταία δυνατότητα να εκφραστούν οι πολίτες. Άλλη δεν υπάρχει. Ψηφίζεται αυτή τη βδομάδα και αντίο ζωή. Εδώ δεν μιλάμε για συντεχνιακό θέμα, για φόρους, το μνημόνιο και το δημοψήφισμα. Μιλάμε για τη Μακεδονία μας ! Θέμα εθνικό και ανώτερο όλων !\nΑν βάλεις δε και τα 4 χρόνια Συριζανελ στην εξουσία με ότι αυτό συνεπάγεται στην Παιδεία, στην Οικονομία, στην κοινωνική συνοχή, στην ασφάλεια, στην εξωτερική πολιτική, τι άλλο θα πρέπει να γίνει δηλαδή για να εκφραστεί ο πολίτης;;;\nΘα μου πεις, «και τι έγινε, σάμπως θα αλλάξω κάτι;» Αυτή ακριβώς είναι η λογική που θέλουν να σε οδηγήσουν. Ο ωχαδερφισμός και η εύκολη κριτική του καναπέ. Τίποτα δεν γίνεται, όλοι ίδιοι είναι, άρα ας μην πάω. Οπότε δράττονται της ευκαιρίας οι γραικύλοι και το επιχείρημα είναι καλομαγειρεμένο με τα μπαχαρικά του και σερβίρεται φρέσκο.\nΑφού ο λαός δεν διαμαρτύρεται, άρα καλά κάνουμε.\nΔεν τρέφω αυταπάτες ότι άλλαξα το ρουν της ιστορίας. Όταν όμως κοιτάζω τον καθρέπτη, είναι ικανοποιημένος πως αυτό που μου αναλογούσε, αυτός ο κόκκος άμμου που αναλογεί στο άτομο μου, το έκανα.\nΤην Κυριακή είχα ένα «επίσημο» τουρνουά darts. Σπορ με το οποίο ασχολούμαι, προπονούμαι, συμμετέχω. Πέρναγαν οι μέρες και περίμενα αναβολή. Ρώτησα και μου απάντησαν με ένα οικτρά γελοίο μήνυμα πως δεν γίνεται λόγω προγραμματισμού, ότι ο κόσμος έχει και δουλειές και ήταν ανέφικτο. Ταλαντεύτηκα να πάω ή να μην πάω και τελικά αποφάσισα να μην πάω. Ήταν η τελευταία ευκαιρία για τη Μακεδονία μας. Από ότι έμαθα μετά, οι υπόλοιποι πήγαν κανονικά.\nΏρες ώρες το περπάτημα στην πόλη έχει μεγαλύτερο ενδιαφέρον από αυτό στη φύση. Βγήκα στην Πατησίων και άρχισαν να με ζώνουν τα φίδια. Είδα αυτό.\nΠροχώρησα λίγο παρακάτω, αυτό\nΠιο πέρα αυτό\nΦτάνω στην Ομόνοια, τίποτα. Ανεβαίνω τη Σταδίου, τίποτα.\nΑνεβαίνω τη Σταδίου, ψόφια πράγματα.\nΈφτασα στο τέλος της που είχε κόσμο.\nΑπό εκεί το πλήθος ήταν πυκνό. Δεν ήταν εύκολη η διέλευση οπότε σταμάτησα εκεί και άκουγα τις ομιλίες. Άνθρωποι κάθε ηλικίας, μικροί, μεγάλοι, πιο μεγάλοι. Κόσμια πράγματα. Κάλεσα στο τηλέφωνο 3 φίλους αλλά δεν είχε έρθει ούτε ένας. Από τη θητεία μου στα γήπεδα, συνήθως πέφτω μέσα στην καταμέτρηση του πλήθους και με αυτά που είδα και από κοντά και από τα drones, με πολύ καλή διάθεση σου λέω ότι με το ζόρι έφταναν τις 250.000.\nΌταν ερχόμουν έβλεπα κόσμο να κόβει βόλτες με σακούλες με ψώνια. Καφετέριες γεμάτες. Είναι ντροπή μας. Ξεφτίλα. Πάλι καλά που κατέβηκε η επαρχία γιατί αν περίμενες από τους Αθηναίους σώθηκες. Αυτοί τις Κυριακές θέλουν γήπεδο και φραπέ. Όχι. Φρέντο γιατί γίναμε Ευρώπη και φραπέ κάνουμε στα σπίτια μας.\nΠερίμενα μετά από τη λαίλαπα του Σύριζα να βγει ο κόσμος στο δρόμο. Για τη Μακεδονία μας είναι, όχι για τα γκολ του Θρύλου στην Ευρώπη !\nΨηλά στη Σταδίου, στην αρχή της, που βρισκόμουν, δεν κατάλαβα κάτι από τα επεισόδια. Νομίζω ότι τα υπερμεγεθύνουμε. Κακώς γιατί φοβίζουμε τους επόμενους. Ακούγονταν μερικές κρότου λάμψης αλλά τίποτα το ανησυχητικό. Το ξέραμε ότι κάτι θα γίνει. Σύριζα έχουμε άλλωστε. Μου είπαν πως έριξαν δακρυγόνα κοντά στην εξέδρα που δεν έγινε απολύτως τίποτα. Κατά τις 4 όμως, η ατμόσφαιρα άρχισε να γίνεται αποπνικτική και ο κόσμος αποφάσισε να φύγει. Κατεβαίναμε με γοργό βήμα τη Σταδίου και η Αστυνομία είχε την τρομερή ιδέα να κλείσει κατά πλάτος το δρόμο με δύο κλούβες ! Επειδή μου αρέσει η σημειολογία, ήταν στο ίδιο ύψος με τη μαρτυρική Μαρφίν…\nΓια τη διέλευση των πολιτών είχε απομείνει ένα μικρό πέρασμα στο πεζοδρόμιο. Όλοι έβριζαν, χτυπούσαν με γροθιές τις κλούβες και πρέπει να έπεσαν και καμιά 20 φιλοδωρήματα με γκλομπ. Ευτυχώς αποφύγαμε τα παρατράγουδα γιατί κάποιος ανέβηκε στην κλούβα, οδήγησε 15 μέτρα και τη μετακίνησε. Αμέσως μετά ακολούθησε και η άλλη. Πάλι καλά.\nΚατέβηκα στην Πατησίων, άδειοι δρόμοι, πήρα ταξί και επέστρεψα.\nΑπογοητευμένος από τους πολλούς, με την παρηγοριά πως το χρέος μου το έκανα.\nΤο Συλλαλητήριο ήταν μεγάλο μεν αλλά περίμενα μια πολύ πιο βροντερή παρουσία. Από την άλλη για να λέμε και την αλήθεια οι Συριζαίοι δεν δικαιούνται να το απαξιώνουν γιατί αν κάνουν αυτοί μια συγκέντρωση για τη συμφωνία των Πρεσπών, δεν θα μαζέψουν ούτε 2.500 νοματαίους.\nΝτροπή μας. Αν δηλαδή δεν κατέβει 1-2 εκατομμύρια κόσμου για τη Μακεδονία γιατί θα κατέβει, για να γίνουν τα πεπόνια από κίτρινα, φούξια ;;;\nΊσως τελικά κακώς να στενοχωριέμαι και σε αυτή τη χώρα να αξίζει η καταστροφή.\nΥγ. Μου έλεγε μια φίλη μου που πήγε, πως δεν πρέπει να το αφήσουμε να συμβεί και αν μπορεί η αντιπολίτευση να αντιδράσει και να εμποδίσει την παράδοση της Μακεδονίας. Ναι της είπα, υπάρχει. Άλλη φορά να προσέχεις τι ψηφίζεις και να μην πετάς την ψήφο σου στα σκουπίδια. Τώρα είναι αργά πια…\nΣυγγραφευς εκ του προχειρου, Suspect την 22.1.19 Κατηγορια Ιστοριες


Ένας χρόνος από το «ντου» με όπλο του Ιβάν Σαββίδη στην Τούμπα! - Ποδόσφαιρο - gavros.gr\nΔευτέρα, 11 Μαρτίου 2019 - 01:10\nΜία από τις πιο μαύρες και ντροπιαστικές στιγμές του ελληνικού και όχι μόνο ποδοσφαίρου σημειώθηκε σαν σήμερα το 2018.\nΠιο συγκεκριμένα, στις 11 Μαρτίου του 2018 είχε πραγματοποιηθεί ο αγώνας του ΠΑΟΚ κόντρα στην ΑΕΚ, με τον Ιβάν Σαββίδη να κάνει «ντου» στο τέλος του αγώνα, έχοντας στην κατοχή του όπλο.\nΜία εικόνα που σόκαρε και συνεχίζει να σοκάρει όλο τον κόσμο, με το «ντου» του Ιβάν Σαββίδη να εξακολουθεί να διασύρει παγκοσμίως το ελληνικό ποδόσφαιρο.\nΟ μεγαλομέτοχος του ΠΑΟΚ είχε μπουκάρει στον αγωνιστικό χώρο της Τούμπας μαζί με τη... συνοδεία του, φτάνοντας μέχρι το κέντρο του αγωνιστικού χώρου. Μάλιστα, φέρεται ότι απείλησε τον Κομίνη. Μαζί του βρισκόταν και ο Λούμπος Μίχελ, ο οποίος απείλησε και εκείνος τον διαιτητή της αναμέτρησης.\nΠάντως, ακόμη και τώρα μετά από έναν χρόνο, η εικόνα του Ιβάν Σαββίδη να κάνει «ντου» στον αγωνιστικό χώρο με το όπλο ακόμη εξακολουθεί να σοκάρει, αλλά και να αποτελεί μία από τις πιο ντροπιαστικές στιγμές στο χώρο του ελληνικού αθλητισμού, αν όχι την πιο ντροπιαστική.\nΣκηνές στην Τούμπα που έκαναν και συνεχίζουν να κάνουν διεθνώς ρεζίλι για ακόμη μία φορά το ελληνικό ποδόσφαιρο.\nΤα καλύτερα στιγμιότυπα από τη νίκη (4-1) του Ολυμπιακού επί του Άρη στον Ναό...